
Tisztelt Budapesti Polgárok! 


Engedjék meg, hogy bemutatkozzam. Dr. Staudt Gábor va- 
gyok, a Jobbik főpolgármester-jelöltje. 2006—2010 között a 
XXII. kerületi önkormányzat képviselője voltam, 2010 óta 
pedig a Magyar Országgyűlés egyik legaktívabb képviselője- 
ként dolgozom. Részt vettem a Jobbik 2010-es és 2014-es or- 
szággyűlési programjának megalkotásában. Először négy éve 
szálltam harcba a főpolgármesteri székért, és vezetésemmel 
a Jobbik már akkor olyan programot tett le a budapesti vá- 
lasztópolgárok asztalára, amely nem csupán víziókat, hanem 
konkrét megoldási javaslatokat tartalmazott. Ez a program 
kiállta az idő próbáját, főbb pontjai mai is aktuálisak. 2010- 
ben sokan úgy gondolták, hogy Demszky Gábor távozásával 
egy csapásra megszabadulhatunk szellemiségétől és klientúrá- 
jától is. Nem így történt. Az elszámoltatás elmaradt, viszont a 
pazarló városgazdálkodás, az MSZP-SZDSZ-holdudvar és a 
tragikus közbiztonság megmaradt Budapesten. 


A kormányzati sikerpropaganda ellenére Budapestnek legin- 
kább csak a szép szavak jutottak. A fővárosnak támogatást 
ígértek, de elvették kórházait és iskoláit. Az adóssága ren- 
dezésével kecsegtették, de újabb hiteleket sóztak a nyakába. 
Szédítették a fővárosiakat uniós pénzekkel és lehetőségekkel, 
helyette bevezetik a dugódíjat, és alig jut támogatás a kis- és 


középvállalkozásoknak. A kormányzati kommunikáció folya- 
matosan a privatizáció elutasításáról harsog, Budapesten még- 
is folytatódik a BKV privatizációja, a buszjáratok kiszervezése 
és a különböző vagyonelemek elherdálása. Arról nem is be- 
szélve, hogy két hét alatt a fővárosban sem lett rend, és az egy- 
millió új munkahelyből sem látnak túl sokat az itt élők! Ami 
tehát Budapesten zajlik, az egyértelműen ellentétes a válasz- 
tók előzetes elvárásaival, sok esetben a kormányzati politiká- 
val is. És ha ez nem lenne elég, az elmúlt négy évben háborús 
állapotok uralkodtak a főváros vezetése és a kormány között 
is, amely harcnak elsődleges vesztesei a budapesti voltak. 


A Jobbik véget vetne a fenti tendenciának, aminek legjobb 
eszköze a következetes és kiszámítható Budapest-politika. A 
2014-es programunk megírásakor kiemelt figyelmet fordí- 
tottunk azokra a problémákra, melyeket négy éve is megfo- 
galmaztunk, de ma is ugyanúgy megoldatlanok. Nem mel- 
lébeszélésre, hanem a problémák megoldására vállalkoztunk, 
ezért a közállapotokról akkor is az igazat mondjuk, ha azzal a 
hatalomgyakorlók érdekeit sértjük. Ezen bevezető gondolatok 
szellemében ajánlom figyelmükbe a Jobbik 2014-es Budapest 
Programját, amelynek legfőbb célja, hogy a magyarok fővá- 
rosába is elhozza a szebb jövőt! 


dr. Staudt Gábor 
a Jobbik főpolgármester-jelöltje 

I. Erős Budapest, 
erős Magyarország 


A Jobbik Magyarországért Mozgalom olyan világot 
képzel el, ahol megszűnik az a gondolkodásmód, hogy 
fejlődni, gyarapodni csak valakinek a rovására lehet. 
Jó ideje mesterséges ellentétek gyengítik a magyar tár- 
sadalom összetartását, meggátolva, hogy egy irányba 
tekintsünk és közösen cselekedjünk. Ilyen hazug tévesz- 
mén alapul a főváros-vidék ellentét, amelynek kiindu- 
ló pontja is téves, hiszen mindent, ami nem Budapest, 
,vidékként" határoz meg. Ezzel a hozzáállással , szakí- 
tották ki" Budapestet az ország testéből, és hitették el 
velünk, hogy a főváros és a vidék csak egymás rovására 
fejlődhet. Az elmúlt évtizedek bebizonyították, hogy ez 
egy velejéig téves hozzáállás. Budapest Magyarország 
gazdasági motorja, amelynek lefulladását az egész ország 
megérzi. Ha például a közösségi közlekedés leáll, vagy 
nem megfelelően működik, az nem csak a fővárosiakat 
érinti. Kijelenthetjük, hogy új társadalmi szerződésre 


van szükség Budapest és , vidék", valamint az ország 
vezetése között. Mivel az utóbbi négy évben a Fidesz— 
KDNP-koalíció volt kormányon, és a fővárosi közgyű- 
lés többségét is ők adták, minden adott lett volna a régi 
átok lerázására és a társadalmi szerződés megkötésére. 
Ennek ellenére az elmúlt ciklust a főváros és a kormány 
közötti ellentétek határozták meg, és eljutottunk odáig, 
hogy lassan az uniós pénzektől is elzárják Budapestet. A 
főváros és az itt élők nem kedvesek a kormánynak. Amíg 
országosan az önkormányzatok adósságát átvállalták, és 
kitűzött cél, hogy nem engedik őket eladósodni, addig 
Budapest esetében az a kormányzati kegy, hogy engedé- 
lyezik az újabb hatalmas hitelfelvételt. Most éppen a 3-a 
metró felújítására. 


Sajnos javarészt ma is aktuálisak a Jobbik 2010-es 
Budapest programjában lefektetett gondolatok. Már 
akkor leírtuk, hogy Budapest különleges státuszt foglal 
el Magyarországon belül, és ez nem csak a jelenkorra, 
hanem történelmi távlatokban is igaz. 2010-ben nagyon 
sokan bíztak abban, hogy a Demszky-korszak bukása 
után valami új, valami más következhet a fővárosban. 
Sajnos azonban a paradigmaváltás elmaradt az elszámol- 

tatással együtt, és sok esetben még a személyi konzek- 


venciákat sem sikerült az új városvezetésnek levonnia. 
Hogy ez tudatos volt, vagy nagyfokú gondatlanság, va- 
lójában nem is lényeges. Nem sikerült lerakni azokat az 
alapokat, amire a következő ciklusban építkezni lehetne, 
vagyis a város továbbra sem tud majd az elvárt lendület- 
be jönni. 


A Jobbik legfőbb célja, hogy Budapest az itt lakók 
örömére működjön, ezért legfontosabb törekvésünk 
a , szolgáltató Budapest" megteremtése. Ennek alap- 
feltétele, hogy meg kell őriznie a még állami és fővárosi 
kézben lévő stratégiai vagyont, a földet, vizet, zöldterü- 
leteket, és vissza kell szerezni a már eltékozolt javakat. 


Továbbra is úgy gondoljuk, hogy hazánk és főváros- 
unk felvirágoztatása érdekében ökoszociális nem- 
zetgazdaságra van szükség. A gazdaságot az emberhez 
méltó környezet (öko-), az emberhez méltó élet (szociá- 
lis) és a magyarság (nemzet) érdekében korlátok alá kell 
vetni. Nem azért, hogy a gazdasági fejlődést fékezzük, 
hanem azért, hogy a gazdaságot a társadalmi szolida- 
ritás és igazságosság szolgálatába állítsuk. Ezt jelenti az 

ökoszociális nemzetgazdaság. A Jobbik Magyarországért 
Mozgalom egy erős és gazdag Budapest jövőképét vall- 
ja. A főváros lehet az a gazdasági erő, amely képes gátat 
szabni a multinacionális, globalizáló törekvéseknek, az 
erőfölénnyel való visszaélésnek, amely képes támogatni 
és egyenlő versenyfeltételek közé helyezni a hazai gaz- 
dasági szereplőket, amely képes igazságos viszonyokat 
teremteni a társadalmi újraelosztásban. A Jobbik szerint 
Budapest gazdaságpolitikájának illeszkednie kell a nem- 
Zetstratégiai célokhoz: védenie kell a magyar ipart, a ma- 
gyar termelőket, a magyar kereskedelmet, a magyar árut 
és a magyar piacokat. 


Budapestnek továbbra is radikális változásra van szük- 
sége. Ennek egyik eleme, hogy a várakozások ellenére 
teljes mértékben elmaradt a Demszky-korszak bűne- 
inek feltárása és a felelősök elszámoltatása. Budapest 
városirányítását a fővárost szolgáló vezetők kezébe kell 
helyezni. Ki kell vizsgálni a vagyongazdálkodás és vá- 
rosüzemeltetés területén elkövetett hibákat, a Főpolgár- 
mesteri Hivatal és az önkormányzati cégek , jó gazda 
gondosságát" figyelmen kívül hagyó vezetőit azon- 
nali hatállyal el kell távolítani! 


A radikális változás fontos területe, hogy a zöld gon- 
dolatnak" a városirányításban és városfejlesztésben 
elsődlegessé kell válnia. Ez azonban nem azt jelenti, 
hogy néhány belvárosi fát propagandacélból megvé- 
dünk, miközben jelentős zöldfelületeket adunk el, épí- 
tünk be! Épp ellenkezőleg, egyetlen fűszálnyi zöldte- 
rületet sem hagyunk felszámolni. Minden fejlesztés 
csak a zöldfelület növekedésével valósulhat meg, és a sza- 
bad területeken erőteljes faültetési programba kezdünk. 


A szolgáltató, jutalmazó szemléletű Budapest megte- 
remtése egy olyan új filozófiát jelent, amelynek mindent 
át kell hatnia. Ezzel a szemlélettel kell a közösségi közle- 
kedés katasztrofális helyzetét felszámolni, ami együtt jár 
azzal, hogy az autósokra sem ellenségként, köztörvé- 
nyes gonosztevőként kell tekinteni. Ebből a világné- 
zetből következik az emberhez méltó parkolás igénye és 
a dugódíj elutasítása is. 


A közbiztonság hiánya Budapest mindennapjainak 
továbbra is égető problémája. A kormány és a fővárosi 
vezetés által közölt győzelmi jelentések egészen egysze- 
rűen nem igazak. A parlamenti mellébeszélés, a fővárosi 
közgyűlési fogadkozások nem helyettesíthetik a való- 
di tetteket. Az embereket nem lehet átverni. A vagyon 
elleni bűncselekmények és az erőszakos cselekmények 
száma továbbra is kiemelkedően magas, noha a lopás 
bűncselekményének értékhatárát két és félszeresére, öt- 
venezer forintra emelték fel. Ma a legtöbb ellopott tárgy 
értéke nem éri el ezt a határt, főleg úgy, hogy a rendőrség 
sorozatosan pont az ötvenezer forint alatt állapítja meg 
a jóval értékesebb vagyontárgyak használtértékét is. Az 
emberek a rendőrség és a közterület-felügyelet tehetet- 
lenségét látva az esetek jelentékeny számában már felje- 
lentést sem tesznek, mivel időpocsékolásnak tartják azt. 
Több városrészben a sötétedés utáni gyalogos utcai 
közlekedés kimondottan veszélyes tevékenység. A 
lomtalanításokkal kapcsolatos pedig egy új bűnözé- 
si forma születtet, a , lemibűnözés". Noha a törvényi 
lehetőség már adott lenne a fellépéshez, mégsem törté- 
nik semmi. Sok esetben nem új szabályokra, hanem a 
meglévők betartására van szükség. A probléma megol- 
dása érdekében létre kell hozni Budapest-szinten egy 
egységes Budapest Őrséget, a közterület-felügyeletek 
integrálásával. A tenni akaró közterület-felügyelőkre az 
új szervezetben is számítunk, a jelenlegi vezetők közül 
viszont csak azokra, akik átmennek egy szigorú alkal- 
massági átvilágításon. 


A fiatal családosok lakáshoz jutása terén sem tör- 
tént előrelépés. Ezen a területen sincs más megoldás, 
mint a Jobbik bérlakás-építési programja. A minőségi 


bérlakásállomány bővülése megkönnyíti a fiatalok csa- 
ládalapítását, ami nemzeti érdek. Kikötésünk azonban, 
hogy ebben a programban csak azok a családok vehetnek 
részt, akik betartják a közösségi együttélés szabályait. A 
normaszegő, bűnöző életmódot folytató személyek sem- 
milyen támogatásra nem számíthatnak a közösségi erő- 
forrásokból! Emellett lakótelepi rehabilitációs prog- 
ramot dolgozunk ki, amelynek keretében a főváros 
lakótelepei és azok környezete megújulhat. Progra- 
munkban külön hangsúlyt kap a panellakótelepek reha- 
bilitációja és a lakótelepek műszaki és esztétikai megújí- 
tása. Nem feledkezünk el a szépkorúakról sem, számukra 
nyugdíjas házak épülnek magas szintű egészségügyi ellá- 
tással, amivel a kórházak is tehermentesülnek. 


II. Városvezetés 
a jó gazda gondosságával 


Egyértelműen kijelenthetjük, hogy az elmúlt huszon- 
négy évben felélték Budapest örökségét, elherdálták 
jelenét, elzálogosították jövőjét. A főváros az állandó 
politikai harcok örök vesztese lett ugyanúgy, mint a 
magyar kis- és középvállalkozások a multinacionális 
cégekkel szemben. Ennek legfőbb oka, hogy a jelenlegi 
városgazdálkodási gyakorlat a nagy multicégeknek ked- 
vez, és a beszerzések területén is , nekik lejt a pálya". Ha 
ehhez hozzáadjuk a multinacionális nagyvállalatok ré- 
szére biztosított állami kedvezményrendszert, az egyen- 
lőtlenség még tovább nő. 


A fővárosban működő vállalkozások adóbefizetései a 
központi költségvetésbe kerülnek, így Budapestnek lé- 
nyegében csak az iparűzési adó marad, az is a kerületek- 
kel megosztva. Sajnos Budapest a kerületeivel vívott 
sbelharcokban?" is rendre alulmaradt, aminek ékes 
példája az idegenforgalmi adó beszedésének új rendsze- 
re. Az új szabályozás következtében ebből az adónemből 
alig folyik be valami a fővárosi önkormányzat kasszájá- 
ba, miközben minden gazdasági és civil szervezet a fő- 
várostól követeli a látványos programok megszervezését. 
Ezek azok a folyamatok, amelyek előidézték azt a hely- 
zetet, hogy Budapest nemcsak az országos költségvetés, 
de a saját kerületei irányába is , befizető" lett. Ennek a 
helyzetnek a megváltoztatásában nyilvánvalóan nem ér- 
dekeltek sem a kerületi polgármesterek, sem az állam. 


A közterületeken végzett fővárosi finanszírozású 
munkák szervezettsége továbbra is katasztrofális. 


Mindez akár az útfelújításokkal, a metróépítéssel és szin- 
te minden egyéb fővárosi tevékenységgel kapcsolatban 
elmondható. Ez a legtöbb esetben teljes káoszhoz és óri- 
ási forgalmi dugókhoz vezet. 


Budapest életének megélénkítését elsődlegesen a 
magyar vállalkozások térnyerése révén képzeljük 
el. Ennek érdekében jelentősen módosítani kell a város 
gazdaságpolitikájának prioritásait. A főváros és annak 
agglomerációja képviseli az ország gazdasági erejének 
mintegy harmadát. Ennek megfelelően a főváros gaz- 
daságpolitikájának szervesen illeszkednie kell a nem- 
zetgazdasági célokhoz. Nem engedhető meg az, hogy a 
fővárost a nemzetgazdasági céloktól időnként jelentősen 
eltérő gazdaságfilozófia alapján irányítsák. 


A nemzetgazdaság fejlesztésében keresett kitörési pontok 
kialakításában a fővárosnak élen kell járnia. Ide tartozik 
a magyar vállalkozók lehetőséghez juttatása, a Magyar- 
országon megtermelt fogyasztási javak piaci elsőbbsé- 
gének biztosítása, az infokommunikációs technológia 
széles körű elterjesztése, a logisztikai iparág, valamint a 
turisztikai szektor fejlesztése. Ezen gazdasági területek 
fejlesztésére a fővárosnak jelentős forrásokat kell bizto- 
sítania, valamint élen kell járnia a vállalkozásfejlesztő 
megoldások kialakításában. Budapestnek nem a vidék 
ellenében kell fejlődnie, hanem a vidékkel együtt, egye- 
sült erővel. 


Prioritások a városgazdálkodásban: 


" Budapestnek meg kell őriznie a még állami és fő- 
városi kézben lévő stratégiai nemzeti vagyont, és a 
már eltékozolt nemzeti vagyont vissza kell szereznie, 
hogy az aktív, gazdaságélénkítő szerepét ténylegesen el- 
láthassa. A vagyon visszaszerzésének együtt kell járnia 
a személyi felelősök felkutatásával és teljes elszámolta- 
tásával. 


, Meg kell alkotni a mindenre kiterjedő fővárosi va- 
gyonleltárt, és hitelesíttetni kell az Állami Számvevő- 


székkel. 


s Át kell világítani a fővárosi önkormányzat érde- 
keltségi körébe tartozó gazdasági társaságokat. Sta- 
bilizálni és átláthatóvá kell tenni a fővárosi tulajdonban 
lévő cégek működését és gazdálkodását. A fizetések és 
szerződések a gyakorlatban is teljes körűen nyilvánosak 
lesznek, azokba bárki betekinthet. A felügyelőbizott- 
ságokba csak megfelelő szakmai kompetenciával ren- 
delkező tagok kerülhetnek delegálásra, akiktől elvárás, 


hogy anyagi felelősséget vállaljanak a rájuk bízott va- 
gyonért. 


e Visszamenőlegesen ki kell vizsgálni a fővárosi ön- 
kormányzatnak jelentős kárt okozó döntéseket, és 
felelősségre kell vonni az abban résztvevőket. A fővá- 
rosi önkormányzaton belül létre kell hozni egy főállású 
szakértőkből álló ellenőrzési részleget, amely áttekinti 
Budapest nagy értékű szerződéseit az elmúlt 24 évre 
visszamenőleg. Ez a részleg át fogja vizsgálni az összes 
privatizációs szerződést és kötelezettségvállalást is, kü- 
lön figyelmet fordítva a közműcégek privatizációs szer- 
ződéseire és a szerződésben vállalt befektetői vállalások 
teljesülésére. 


s Zéró toleranciát hirdetünk a korrupcióval szemben. 
Be kell vezetni egy valóban hatékony, nem árfelhajtó ha- 
tású közbeszerzési rendszert. Elsődleges cél, hogy a rend- 
szer gyors és könnyen kezelhető legyen, könnyítse, és ne 
akadályozza a munkát. A nagy beruházásoknak teljesen 
transzparensen és a különböző civil szervezetek bevoná- 
sával kell folyniuk. Meg kell szüntetni az állandó kor- 
rupciós botrányokat. Valódi versenynek és nyomott piaci 
áraknak kell érvényesülniük a fővárosi beszerzésekben! 


e Száműzni kell a város tönkretételében érintetteket és 
valamennyi segítőjüket a városirányításból. 


Fővárosi közműcégek 


2010-re a fővárosi közműszolgáltató cégek szinte kivétel 
nélkül jelentős veszteséget halmoztak fel. A korábbi vá- 
rosvezetés szándékosan olyan privatizációs szerződéseket 
kötött, amelyek lehetővé tették horrorisztikus összegek 
kiszivattyúzását az országból. A liberális és szocialista 
városvezetés által ilyenképpen véghezvitt privatizáció 
kimeríti a hazaárulás fogalmát. Ennek a szörnyű örök- 
ségnek a felszámolását és a felelősök szigorú felelősségre 
vonását vártuk volna az elmúlt négy év városvezetőitől és 
személyesen a főpolgármestertől. Elindult ugyan a köz- 
műcégek visszavétele fővárosi tulajdonba, de sajnos az el- 
számoltatásnak nyomát sem láttuk. Csupán az érintett 
cégek visszavásárlásával a korábban kilopott vagyon 
nem fog visszakerülni Budapesthez, és a felelősök 
sem kerülnek börtönbe. 


A Jobbik nem áll meg félúton, minden privatizált cé- 
get visszaveszünk fővárosi tulajdonba. Ennek mód- 
szere a privatizációs szerződések felülvizsgálata és az 
elszámoltatás, nem pedig a piaci ár feletti visszavá- 
sárlás lesz! 

III. Jogalkotás 
és városirányítás 


Nemcsak a fővárosban élőknek, hanem az egész nem- 
zetnek alapvető érdeke, hogy Budapest egységes és erős 
legyen. Ezzel tudja leginkább képviselni az összma- 
gyarság érdekeit, így tudja megőrizni egyedi arculatát 
és karakterét. Fel kell számolni a kerületi és a fővárosi 
önkormányzat szabályozási ellentmondásait, egyértel- 
mű és hatékony hatáskörmegosztásra van szükség. Bu- 
dapest érdekeinek egységes megjelenítése és képviselete 
érdekében teljesen új, egységes elvek alapján szervezett 
városépítési, városfejlesztési, üzemeltetési, közlekedési 
és elszámolási koncepcióra van szükség. Ehhez azonban 
stabil törvényi háttér szükségeltetik. Éppen ezért az or- 
szággyűlésben kezdeményezni fogjuk, hogy különálló 
törvény határozza meg, milyen rendszerben működjön 
a nemzet fővárosa. A problémák egy részének alapja a je- 
lenlegi szabályozás alkalmatlansága arra, hogy egy közel 
kétmilliós világváros megfelelő működtetését biztosítsa. 
Budapest többet érdemel az önkormányzati törvénybe 

beletoldott néhány speciális rendelkezésnél. Budapest- 
törvényre van szükség, amely minden részletében 
meghatározza fővárosunk működését, valamint a 
kerületek és a főváros viszonyát. 


A Budapest-törvény mellett el kell érni, hogy a fővárost 
érintő kérdésekben a mindenkori főpolgármesternek 
törvénykezdeményezési joga legyen. Ehhez az Alaptör- 
vény módosítása is szükséges, de nem tartható a jelenlegi 
rendszer, hogy a közel kétmillió embert képviselő főpol- 
gármesternek ,kilincselnie" kelljen — akár saját pártja 
országgyűlési képviselőinél —, ha egy Budapestet érintő 
törvény módosítását szeretné elérni. A jelenlegi szabá- 
lyozás szerint sem korlátozódik csupán az országgyűlési 
képviselőkre azon közhatalmi szereplőknek a köre, akik 
törvénymódosítást kezdeményezhetnek. Mindenkinek 
hasznára válna, ha a főpolgármester is beletartozna ebbe 
a körbe! 


A Főpolgármesteri Hivatalon belül ki fogunk alakítani 
egy törvény-előkészítő csoportot, amelynek feladata a fő- 
város működését elősegítő javaslatok kidolgozása és azok 
parlamenti megtárgyalásra történő előkészítése. A tör- 

vénymódosításokat a főpolgármesternek kell majd kez- 
deményeznie az országgyűlésben. A csoport munkáját az 
elmúlt években kialakított együttműködési megállapo- 
dások alapján — tudományos és szakmai alapon — a Ma- 
gyar Tudományos Akadémia és az egyetemek közremű- 
ködésükkel segítik. Emellett meg kell teremteni a civil 
szervezetek részvételének lehetőségét is, hiszen egyetlen 
jó gondolat sem veszhet el a bürokrácia útvesztőjében. 


IV. A főváros 
és a kerületek viszonya, 
forrásmegosztás 


A Budapest-törvény megalkotásával végre új alapokra 
lehetne helyezni a kerületek és a főváros viszonyát. Ez 
megtörténhetett volna az előző ciklusban elfogadott új 
önkormányzati törvényben is, de sajnos alig találunk a 
főváros speciális körülményeit szabályozó paragrafuso- 
kat a jogszabályban. A jelenlegi törvényi háttér csupán 
vázát adja Budapest működésének, noha konkrét és kris- 
tálytiszta feladatmegosztásra lenne szükség. 


A kerületek és a főváros viszonylatában a hatékonyság 
és az ésszerűség elve alapján kell átalakítani felelősségi 
és jogköröket. Vannak területek, ahol a centralizáció és 
vannak, ahol a decentralizáció kell hogy érvényesüljön. 
Tiszta, feszültségmentes és jól átlátható viszonyokat kell 
kialakítani. Véget vetünk annak a gyakorlatnak, hogy 
ahány kerület (és plusz a főváros), annyi érdek ütközik, 
és annyi felé húznak a városrészek vezetői, zömében és 
nyilvánvalóan pártérdekből vezérelve. 


Az önkormányzati feladatokat tételesen át kell tekinteni. 
Komplex szempontrendszer alapján meg kell határozni, 
hogy mely feladatok tartoznak a kerületekhez, melyek a 
fővároshoz, mik az agglomeráció és az állam feladatai. A 
feladatokhoz kell megalkotni a hatásköri és illetékességi 
szabályokat, és ezek ellátásához kell az anyagi forrásokat 
rendelkezésre bocsátani, illetve a bevételek beszedésé- 
nek lehetőségét megteremteni. A feladatok elosztásnál 
törekedni kell arra, hogy az adott területen élőket köz- 
vetlenül érintő feladatokat a kerületek, a több kerületet 
érintő, vagy kiemeltebb súlyú feladatokat a főváros, az 
állami feladatokat pedig az állam lássa el és finanszí- 
rozza. 


A jogszabályok által az önkormányzatoknak előírt kö- 

telező feladatok pénzügyi hátterét úgy kell biztosítani, 
hogy ezen feladatok ellátása ne járjon a kerületek, il- 
letve a főváros vagyonfelélésével. A valójában országos, 
illetve regionális szerepet betöltő fővárosi intézmények 
esetében teljes országos lefedettség esetén az állami költ- 
ségvetésből, regionális ellátási feladatok esetében pedig 
a megfelelő önkormányzattól kell igényelni a tényleges 
költségmegosztást. 


Olyan egységes elveken alapuló költségvetési struktú- 
rát kell kidolgozni, amely révén a főváros költségveté- 
se és a kerületek költségvetése minden viszonylatban 
összehasonlíthatóvá, illetve fejezetenként illeszkedővé 
válhat. A kerületek részére kötelező jelleggel egységes 
struktúrájú költségvetési sablont kell biztosítani, mely 
alapján az egyes kerületek összehasonlíthatóvá, illetve az 
intézményi keresztfinanszírozások jól nyomon követhe- 
tővé válnak. Ezt a rendszert stabilan fenn kell tartani, 
hogy ne csak horizontálisan (kerületek egymás között), 
de vertikálisan (időben) is összevethetőek legyenek az 
egyes költségvetések. Pontosan kimutathatóvá, nyomon 
követhetővé és összehasonlíthatóvá kell tenni az egyes 
kerületek tevékenységi területenkénti fajlagos költsége- 
it. Olyan összehasonlító rendszerre van tehát szükség, 
amely méri a főváros és az egyes kerületek teljesítményét 
és eredményeit, és azokat összevethetővé teszi más hazai 
és külföldi nagyvárosokéval. 


V. Budapest 
a Duna fővárosa 


A Duna a főváros legfontosabb szerkezeti eleme, amely 
egyértelműen hozzájárul ahhoz, hogy Budapestet a világ 
egyik legszebb városaként tartsák nyilván. Ennek ellené- 
re a Duna szerepe ma korlátozott, sem az itt élők, sem 
a turisták számára nem tudja betölteni valódi szerepét. 


Budapestnek új központra van szüksége, ami a fővá- 
ros minden polgára számára elérhető Duna és annak 
közvetlen környezete lesz. A Duna-tengelynek mint 
központnak szerkezeti szerepe van: a Duna a főváros új 
főutcájaként fog funkcionálni. A Duna panorámájában 
kirajzolódik a főváros struktúrája, érzékelhető a termé- 
szeti és az épített környezet kivételes egysége, Budapest 
nagyvárosi atmoszférája, amelyben együtt él a főváros 
múltja és értékes hagyományai, valamint a mai élet lük- 
tetése. Budapest városképének legnagyobb értékei, a 
városképegyüttes legértékesebb elemei jelenleg is a Duna 





mentén terülnek el. A Duna menti ingatlanok már a pá- 
ratlan élményt rejtő elhelyezkedésük miatt is jelentős ér- 
tékkel bírnak, és a folyóhoz való közelségük, látványuk 
utánozhatatlan környezetet, sajátságos légkört teremt. 
Budapest fejlődésének új motorja kell hogy legyen a fo- 
lyóparti területek minőségének, szerkezetének, tartalmá- 
nak átalakítása. Az itt fekvő ipari és rozsdaövezetekből 
magas igényű városi területek születnek. Beruházásokat 
kell végrehajtani a Duna megközelíthetősége, a város- 
lakók általi használatának javítása, a rakpartok, part 
menti épületek és környezetük fejlesztése érdekében. A 
fejlesztések eredményeképpen egy Dunára nyitott 
főváros jön létre, és a Duna újra központi eleme lesz 
a főváros életének és fejlődésének, és elsődleges befo- 
lyásolója a város történéseinek. 


Nem feledkezünk meg Duna menti parksávok, gyalogos 
sétányok és kerékpárutak kialakításáról sem. 


Kultúrparkosított természeti övezeteket hozunk 
létre, aminek eredményeképpen a budapestiek újra 
birtokba vehetik a Duna-partot. Egy évszáddal ez- 
előtt még strandok, csónakházak, éttermek és pihenést 

szolgáló létesítmények sorakoztak a Duna mentén. Mi 
visszaadjuk a Dunát a fővárosi embereknek, így nem 
kell messzire utazniuk, ha kikapcsolódni vagy pihenni 
szeretnének! 


VI. Városépítés 


A főváros fejlesztése nemzeti érdek, aminek telje- 
sülése érdekében Budapesten egységessé tesszük az 
építési szabályozást. Iudomásul kell venni, hogy Bu- 
dapest önmagában képez egy várost, és a kerületek en- 
nek részét képezik. Ennek érdekében egységes, fővárosi 
szinten szervezett, komplex jogkörökkel bíró építési és 
városképi hatóságra van szükség, amiben az épített kul- 
turális örökség megőrzése kiemelt feladat. Ez a vezérelv 
biztosítja ugyanis a főváros történelmi karakterének vé- 
delmét, a védett területek megújítását és a város sajátos 
sziluettjének megőrzését. 

Budapest versenyképességét a környező fővárosokkal 
szemben alapvetően meghatározza a gazdasági társasá- 
gok telephelyeinek megközelíthetősége, a közműellátott- 
ság helyzete, a kereskedelmi tevékenységek akadálymen- 
tessége és a termelő tevékenységhez szükséges gazdasági 
feltételek biztosítása. A feladat sokrétű. Megfelelő terü- 
lethasználati és szabályozási politikával el kell érni, hogy 
a telephelyválasztás összhangban legyen az érintett terü- 
let környezeti jellegével, másfelől biztosítani kell, hogy a 
gazdasági kiszolgálás összhangban legyen a térség kör- 
nyezeti eltartó-képességével. Biztosítani kell a közműve- 
ket, a megközelítést lehetővé tévő úthálózatot, a munká- 
ba járás közlekedési feltételeit és a megfelelő gazdasági 
környezetet. Budapestnek ezeken a területeken rengeteg 
tenni- és pótolnivalója van. 


Budapestet alkalmassá kell tenni nemzetközi nagy- 
rendezvények befogadására, a kiemelt rendezvények 
lebonyolítására. A közlekedés, úthálózat, közmű és inf- 
rastrukturális feltételrendszer kialakításával és javításá- 
val biztosítható, hogy ne csak politikusi célokat szolgáló 
gyermeteg álom legyen, hogy Budapest világkiállítást 
vagy akár olimpiát rendezzen. 


Átfogó lakótelepi rehabilitációs programot kell ki- 
dolgozni, amelynek keretében a főváros lakótelepei 
és azok környezete megújul. A rehabilitáció során kü- 
lön figyelmet kell fordítanunk a lakótelepek műszaki és 
esztétikai megújítására, a fenntartási költségek lakossá- 
gi terheinek csökkentésére, a városszerkezeti integráció 
keretében a lakótelepek közösségi funkcióinak fejleszté- 
sére. Összehangolt pályázati csomagokat alakítunk ki a 
hőszigetelési és a teljes vagy részleges gépészeti és energe- 
tikai rendszerek megújítására. A középületek, társashá- 
zak és a családi házak vonatkozásában is szorgalmazzuk 
az energiatakarékos felújítási programok megvalósítását. 


A városépítési és városfejlesztési feladatok kereté- 
ben munkahelyteremtő beruházásokat indítunk és 
támogatunk. A jelenlegi ipari övezetekben, illetve a 
lepusztult állapotban lévő egykori termelő területeken 
munkahelyeket biztosító termelő beruházásokat kell lé- 
tesíteni, illetve ezeket kell ösztönözni. A meglévő ipari 
és tudományos parkok, logisztikai központok tőkevon- 
zó képességét növelni kell. Nem dolgozhat minden bu- 
dapesti plázákban, multinacionális kereskedő cégeknél 
vagy az államigazgatásban. Igenis szükség van Budapes- 
ten is iparra, amely termelő, érték előállító tevékenysé- 
get végez, és számos munkalehetőséget teremt. Ennek 
keretében fel kell számolni a rozsdaövezeteket, és ipari 
befektetőket kell idecsábítani. 

VII. Bérlakás-építési 
program 


Már a Jobbik országgyűlési választási programjának is 
meghatározó eleme volt az állami bérlakásépítés. Sajnos 
a megfelelő méretű bérlakások hiánya Budapesten is óri- 
ási gondot okoz, és már nemcsak a fiatalok, hanem az 
idősebb generációk számára is. A kialakult helyzet elfo- 
gadhatatlan és méltatlan minden korosztály számára. A 
fiatalokat külföldre, az időseket a sárga csekkek rabsá- 
gába üldözik. Ennek a társadalompusztító politikának 
mindenképen gátat kell vetni. A fiatal házaspároknak 
a bankrendszer csődje miatt előidézett pénzügyi vál- 
ság következményeként esélye sincs a lakhatási problé- 
máik megoldására. Tömegével hagyják el Budapestet, 
és sokan külföldön vállalnak munkát és telepednek le. 
Közülük csak kevesen térnek vissza. Ez beláthatatlan 
következményekkel jár, hisz a főváros lakosságának át- 
lagéletkora így is kritikusan emelkedik. 


A fentiek miatt a bérlakásépítést állami és önkor- 
mányzati feladatnak tekintjük, amelyet a hazai, el- 
sődlegesen budapesti kis- és középvállalkozások be- 
vonásával szándékozunk megvalósítani. Az építések 
során azok a vállalkozások lehetnek a kivitelezők, 
amelyek magyar munkaerőt alkalmaznak, továbbá 
mértékükben a legmagasabb hazai alapanyagok és 
terméket felhasználásával vállalják a megvalósítást. 


A bérlakások építésénél kötelező szempontok is megha- 
tározásra kerülnek, amelyek esetében elsődleges feltétel 
az épületek fenntartásának és üzemeltetésének alacsony 
költsége. 


Az önkormányzati lakások bérleti díját úgy határoz- 
zuk meg, hogy azok egy ugyanakkora lakás törlesz- 
tési díjainál jóval kedvezőbbek legyenek. Az így lét- 
rejött bérlakások főként a fiatalabb generációk lakhatási 
problémáiban nyújtanak segítséget. A legalább három 
gyermeket nevelő családok esetében a főváros még 
kedvezőbb díjat állapíthat meg mindaddig, amíg a 
család tagjai magatartásukkal, életvitelükkel nem zárják 
ki magukat e kedvezményrendszerből. 


A másik több segítségre és támogatásra szoruló réteg a 
nyugdíjasok csoportja. Részükre ugyanezen konstruk- 
cióban nyugdíjasházak épülnek magas szintű egészség- 
ügyi ellátással. Ezzel az egészségügyi intézmények is 
tehermentesülnek. 


Bérlakás-építési programunk eredményeképpen a bu- 
dapestiek felnőtt életének a kezdete és befejezése méltó 
módon biztosított lesz. 


A bérlakás-építési programunk keretein belül krízisszál- 
lókat is építünk az arra rászoruló budapesti családok szá- 
mára. Célunk, hogy a budapesti családok ne az utcára 
és a gyermekek ne a nevelőotthonokba kerüljenek, így 
támogatjuk a családok egyben maradását. 


VIII. Munkahelyteremtés 


A Jobbik fővárosi gazdaságpolitikájának fókuszá- 
ban a munkahelyteremtés áll. A magyar emberek 
szorgalmára alapozva ehhez arra van szükség, hogy a 
politika — anyagilag és erkölcsileg egyaránt — helyreállít- 
sa a munka becsületét. Valljuk, ha munka van, minden 
van, ha munka nincs, semmi sincsen! A munkahely- 
teremtés számunkra nem a munkaügyi statisztikák 
meghamisítását jelenti, hanem valódi, értékteremtő 





álláshelyeket a megélhetéshez szükséges bérezéssel. 
Ez a folyamat természetesen elképzelhetetlen a helyi 
kis- és középvállalkozások megerősítése nélkül, ők azok, 
akik a munkaerőpiac gerincét adhatják. De nem elég a 
vállalkozásokat megerősíteni, hanem a munkavállalók 
munkajogi jogfosztottságának is véget kell vetni, ha- 
tékonyan ellenőrizni kell a jogszabályok betartását. A 
társadalmi igazságosság viszont azt is megkívánja, hogy 
ezek a szabályok betarthatóak és életképesek legyenek. 


Fontos alapelvként rögzítjük, hogy amíg segélyek- 
ből jobban meg lehet élni, mint a munkából, addig 
a jelenlegi rendszer nem fog változni, és továbbra is 
kevés dolgozónak kell eltartania nagyszámú sem- 
mittevőt. Sajnos ma már generációk nőttek fel úgy, 
hogy nem látták dolgozni menni a szüleiket. Társadal- 
mi csoportok rendezkedtek be a segélyekből való életre. 
Családok ezrei játszanak arra, hogy a helyi önkormány- 
zatok a lakhatási, közüzemi és egyéb támogatásokon ke- 
resztül a közösség terhére átvállalják tőlük a megélhetési 
költségeiket. Ieszik mindezt egyre növekvő számban 
azért, mert az önkormányzati támogatásokat , ingyen 
pénznek" tekintik. Nem kell érte semmit tenni, csupán 

jól eladósodni. Ez a fajta magatartás súlyosan rombolja a 
közerkölcsöt, és a tisztességesen dolgozó polgárokra ki- 
ábrándítóan hat. A munka becsületének visszaállításá- 
hoz tehát elengedhetetlen a szociális rendszer átalakítása 
és a közjavak nagyobb megbecsülése. 


A fővárosi vállalkozások támogatása 


Az irreális mértékű adóterhek, a követhetetlen és átlát- 
hatatlan szabályozás és a multinacionális cégek folya- 
matos támogatása a hazai cégeket jelentős versenyhát- 
rányba hozta. Emiatt a főváros területén is rengetegen 
mentek és mennek csődbe. Az eddigi fővárosi vállalko- 
zásfejlesztési programok erőtlenek voltak, és leginkább a 
politikusok baráti körénél landoltak. A bajt csak tetézte, 
hogy az önkormányzati megrendelések jelentős része 
szintén a multinacionális külföldi cégeknél kötött ki. 


A fővárosi vállalkozások támogatása érdeké- 
ben az alábbi intézkedéseket tesszük: 


e A fővárosi közbeszerzések kiírásakor előnyben része- 

sítjük a magyar kis- és középvállalkozásokat, ezzel elő- 
segítve a magyar munkahelyek megvédését és újak lét- 
rehozását. 


e A budapesti kis- és középvállalkozásokat számára adó- 
kedvezményt biztosítunk a helyi iparűzési adóból. 


e Kiemelt figyelmet fordítunk a termelő vállalkozások 
megsegítésére. Ezt nem csak fővárosi kezdeményezés ke- 
retében, hanem állami és EU-s pályázatok összehangolt 
keretrendszerében képzeljük el. 

e A magyar tulajdonú vállalkozások és az általuk előállí- 
tott termékek fővárosi piacra jutását és piaci bevezetését 
vállalkozásfejlesztési alapítványi támogatás keretében 
segítjük. 


e A fővárosnak és a tulajdonában lévő társaságoknak is 
intenzíven részt kell vennie uniós munkahely-teremtési 
pályázatokon. 


e A ,zöld" vállalkozásokat előnyben részesítjük a fejlesz- 
tési támogatások odaítélésekor. 


Segélyezés 


Célunk, hogy minden munkaképes személy kizá- 
rólag munkavégzés ellenében legyen jogosult bár- 
milyen juttatásra. Azoknak a személyeknek, akiknek 
egészségi állapota megfelelő és munkaképes korúak, de 
nem hajlandók a tudásuknak megfelelő felkínált mun- 
kát elvégezni, semmilyen készpénzjuttatást nem adunk. 
A segélyezési politikánk célja, hogy ne szoktasson senkit 
függőségre. A cél az önfenntartásra való törekvés, mely 
elősegíti az emberekben az önbecsülés erősítését, így se- 
gítve egy egészséges társadalom kialakulását. Pénz he- 
lyett pénzkereseti lehetőséget kívánunk biztosítani, 
amihez szükséges az átképzések, képzések és a munka- 
közvetítés célszerűbb és hatékonyabb megszervezése. A 
készpénzsegélyek nagy részét természetbeni juttatás- 
ra alakítjuk át, és havi helyett heti rendszerűvé tesz- 
szük. 


A szociális kártya bevezetése komoly lépést jelente- 
ne a közösségi erőforrások igazságos felhasználásában, 
biztosítva azt, hogy a segélyek azok valódi címzettjeihez 
jussanak el. A szociális kártyán kapott juttatást csak és 
kizárólag budapesti vállalkozóknál, illetve kereskedők- 
nél lehet levásárolni. 


IX. Közbiztonság 


A Jobbik Magyarországért Mozgalom a rend pártjaként 
Budapesten is meg kívánja teremteni a biztonságos élet 
feltételeit, ami nem a rendőrségi statisztikák kozmetiká- 
zását, hanem a valós közbiztonság elérését jelenti. Zéró 
toleranciát hirdetünk a bűnözés minden formája 
ellen, szerintünk a bűn, nagyságától függetlenül üldö- 
zendő. Nem lehet felmentés a bűncselekmények elköve- 
tésére sem a hátrányos anyagi helyzet, sem a származás, 
vagy a bőrszín. Teljes jogegyenlőséggel kell mérni min- 
den elkövetőt, és a büntetéseket is egyenlően kell kiszab- 
ni mindenkire. A Jobbik komplett bűnmegelőzési és 
bűnüldözési programmal kívánja megteremteni a 
közbiztonságot és javítani az állampolgárok romok- 
ban heverő biztonságérzetét. 


A rendőrség felé megfogalmazott elvárásaink 


A közbiztonsági problémák egyik oka a rendőrség szer- 
vezeti felépítésében és munkamódszereiben keresendő. 


A BREK hivatásos állományának jelentős része irodában 
ülő, adminisztratív munkát végző alkalmazott, a közte- 
rületekre az összlétszámhoz mérten kevés rendőr jut. A 
rendőri állomány óriási többsége vidéki, fiatal és tapasz- 
talatlan. Szolgálati lakásprogram híján óriási körükben 
a fluktuáció. Budapest közrendjét, a rendvédelmi munka 
hatékonyságát legfőképpen egy politikai befolyásolástól 
mentes, a polgárok bizalmát és támogatását élvező rend- 
őrség képes biztosítani. 


Nyomást kell gyakorolni a kormányra a rendőrség 
tevékenységét jelenleg uraló statisztikai szemlélet 
felszámolásáért, és gátat kell szabni a kvótajelleggel 
folytatott , megélhetési" bírságolásoknak is. El kell 
érni a rendőrség létszámának növelését és az állomány 
szerkezeti átszervezésével az állandó rendőri jelenlétet az 
utcákon. Különösen igaz ez az iskolák, a közintézmények 
és a szórakozóhelyek környékére. A gyalogos és autós jár- 
őrök mellett kerékpáros, motoros és a természetvédelmi 
területeken lovas járőrökre is szükség van. A bűnügyileg 
különösen fertőzött területeken szorgalmazzuk kutyás 
járőrök alkalmazását is. 


A budapesti kerületi rendőrkapitányságokon folyamatos 
a létszámhiány. A statisztikákat évről évre intézkedési 
joggal még nem rendelkező, rendészeti szakközépisko- 
lások próbaidős felvételével javítják. A valódi megoldás 
az üres státuszok tapasztalt rendőrökkel való végleges 
feltöltése. A bérlakás-építési program keretén belül la- 
kástámogatással segítjük a rendőrök helyben maradását, 
amelyet mindaddig használhatnak, amíg Budapesten 
teljesítenek szolgálatot. 


Budapest Őrség 


A rend megteremtése érdekében minden eszközzel ér- 
vényt kell szerezni az előírásoknak. A legtöbb esetben 
nem új szabályokra, hanem a meglévők betartására van 
szükség. A közbiztonság javítása érdekében létrehozzuk 
a Budapest-szinten egységes Budapest Őrséget, a fő- 
városi és a kerületi közterület-felügyeletek integrálá- 
sával. A Budapest-őröket minden lehetséges technikai 
felszereléssel ellátjuk. 


A Budapest Őrség kifejezetten a becsületes polgárok 
biztonságáért, személy- és vagyonvédelméért lesz 
felelős. A rendvédelemben közreműködő szervezeteket 
maximálisan a bűnmegelőzés szolgálatába állítjuk. El- 
várjuk, hogy ne pénzbehajtóként, hanem az állampol- 
gárok testi épségének és vagyonának védelmezőjeként 
tevékenykedjenek. 

A Budapest Őrségen belül létrehozunk egy önkéntes 
tagozatot, amelyhez csatlakozhatnak azok a polgárok, 
akik vállalják, hogy a közterület egy részének , gazdái" 
lesznek, és jelzik a tapasztalt rendellenességeket. Az ön- 
kéntes tagozatban tevékenykedő civilek nem kapnak ha- 
tósági jogköröket, de a társadalmi részvétel, az egymásra 
és a közterületekre való figyelés eszközével nagymérték- 
ben javíthatunk a jelenlegi közállapotokon. 


Kiemelt közbiztonsági faladatok 


A leghatározottabb hatósági fellépést garantáljuk az il- 
legális árusok, zsebtolvajok, agresszív koldusok el- 
len. 


Felszámoljuk az illegális hulladéklerakó helyeket, 
kíméletlenül fellépünk a ,lomibűnözés" minden 
formája ellen. Bár több mint másfél éve megvan a jogi 
lehetőség a lomibűnözők elleni fellépésre, sem a közterü- 
let-felügyelet, sem a rendőrség részéről nem láthattunk 
érdemi lépéseket a probléma felszámolására. A Budapest 
Őrség élni fog a jogszabály adta lehetőségekkel, és felszá- 
molja ezt a bűnözési formát is. 


Szigorú, kíméletlen harcot hirdetünk a kábítószer- 
bűnözéssel szemben. Az iskolák, szórakozóhelyek és 
játszóterek környékét minden lehetséges eszközzel meg- 


védjük. 


A fémtolvajok nem csak hatalmas anyagi károkat okoz- 
nak Budapestnek, de a csatornafedelek, közlekedési 
táblák és kábelek ellopása gyakran a tömegközlekedés 
biztonságát veszélyeztető terrorcselekménynek is minő- 
sülhet. Megengedhetetlennek tartjuk, hogy az előző ge- 
nerációk által ránk hagyott vagy a kortárs művészek által 
gyakran sok millió forintból elkészített köztéri alkotások 
néhány ezer forintért a fémtolvajok martalékává válja- 
nak. Az ilyen bűncselekményeket kiemelten kezeljük, és 
a törvény teljes szigorával sújtunk le az azokat elkövető 
maffhiahálózatokra. 


Egyértelműen kimutatható, hogy azokon a területe- 
ken, ahol térfigyelő kamerákat hlyeztek el, drasztikusan 
csökkent a közterületi jogsértések száma. Éppen ezért 
fejleszteni kell a közterületi és a tömegközlekedési 
térfigyelő kamerarendszereket, de nem szabad elfeled- 
kezni a kamerarendszerek rendszeres műszaki ellenőrzé- 
séről sem. Nem fordulhat elő, hogy az elmosódott, vagy 
azonosításra alkalmatlan felvételek miatt bűnelkövetők 
mentesüljenek a jogos büntetés alól. 

Kiemelten védett célcsoportok 


Egyik legfontosabb célunk, hogy a gyermekek és a fiata- 
lok tanulási, kikapcsolódási és szórakozási lehetőségeit 
ne korlátozhassa a bűnözés és a bűnözőktől való félelem. 


A gyermekek védelmében hétköznap reggelenként a for- 
galmas környezetben levő általános iskolák elé kifejezet- 
ten baleset-megelőzési céllal Budapest-őröket állítunk, és 
nyomást gyakorlunk a rendőrségre, hogy a traffipaxokat 
ezekre a helyekre csoportosítsák át. Meggyőződésünk, 
hogy nem az útépítés után kint felejtett sebességkorláto- 
zó tábláknál kell traffipaxos mérések nyomán bírságolni, 
hanem a gyermekek életét veszélyeztető autósokat kell 
kiszűrni és szigorúan megbüntetni. 


Átfogó egészségvédelmi és bűnmegelőzési progra- 
mot indítunk az iskolákban. Egyenruhát viselő, nagy 
tapasztalattal rendelkező rendőrök bevonásával az egész 
fővárosra kiterjedő egészségvédelmi és bűnmegelőzé- 
si programot indítunk. Életkortól függően hívjuk fel a 
gyermek figyelmét az alkoholfogyasztás, a kábítószer- 
használat és az AIDS veszélyeire, felkészítjük a pedofi- 
lokkal és más bűnelkövetőkkel szembeni magatartásra. 
A közbiztonsági alapismereteket már az alsó tagozattól 
havi rendszerességgel oktatni kell az iskolákban az osz- 
tályfőnöki órák keretében. 


Bevezetjük a Biztonságos Szórakozóhely Minősítést. 
Biztonságos szórakozást a fiatalnak, nyugodt álmot a 
szülőnek! 


Az időskorúak sérelmére elkövetett bűncselekmé- 
nyek üldözésére fokozott figyelmet fordítunk, ezek 
megelőzését és felderítését a Budapest Őrség kiemelt 
feladatává tesszük. Az időskorúak részére távfelügyeleti 
segélyhívó készüléket biztosítunk. 


Hajléktalanpolitika 


Hajléktalanpolitikánk egyértelmű. Minden utcán élő 
személy számára felkínáljuk a társadalomba való 
visszakapaszkodás esélyét, aki viszont ezzel nem kí- 
ván élni, azt akár rendészeti eszközökkel is eltávolít- 
juk a közterületekről. 


A társadalomba való visszavezetéshez magas fokon 
szervezett hajléktalanpolitikára van szükség. Olyan 
közmunkaprogramokat szervezünk a hajléktalanoknak, 
amely igazodik speciális élethelyzetükhöz. Főtt ételt, 
éjszakai szállást és alapszintű közegészségügyi ellátást 

biztosítunk. A hajléktalanszállókon gondoskodunk az 
itt élők tulajdoni és fizikai biztonságáról. A közmunka- 
programra építve, az ott bizonyított személyeknek elő- 
segítjük a piaci foglalkoztatását, amihez segítő hálózatot 
hozunk létre, és a szükséges forrásokat rendelkezésre 
bocsátjuk. Azok számára, akik már rendszeres jövede- 
lemmel rendelkeznek, önkormányzati szociális bérlakást 
adunk, így teremtve meg a teljes önállóságot, egyúttal 
felszámolva hajléktalan élethelyzetet. 


Egyéb közbiztonságot erősítő teendők 


Az országgyűlésben törvénymódosítást kezdeménye- 
zünk a közbiztonsági tevékenység jogellenes szerve- 
zése tényállás törlése érdekében. A Fidesz-KDNP- 
többség ennek a büntetőjogi kategóriának a bevezetésével 
egyértelművé tette, hogy nem a bűn elkövetőit, hanem a 
szabadidejükben a közbiztonság megteremtésén fárado- 
zó állampolgárokat kívánja üldözni. Emellett a polgár- 
őrségre vonatkozó szabályokat is szükséges átalakítani. 
Nem engedhető meg, hogy valamely személyt vagy szer- 
vezetet világnézete, vagy politikai meggyőződése miatt 





önkényesen távol tartsanak a polgárőrség szervezetrend- 
szerétől. Minden törvénytisztelő, a közösségért tenni 
akaró személynek vagy szervezetnek alkotmányos joga, 
hogy lakóközössége közbiztonságának fenntartásában 
részt vegyen, ami nem jelenti azt, hogy bárki is kétségbe 
vonná a rendvédelmi szervek erőszak-monopóliumhoz 
való jogát. 


A megreformált polgárőrség tagjainak folyamatos 
képzését támogatni fogjuk. Az erkölcsi megbecsülé- 
sen túl anyagi eszközökkel is támogatnunk kell azokat 
a polgárokat, akik szabadidejüket mások vagyonának 
és testi épségének megvédésére áldozzák. A szomszédfi- 
gyelő szervezetek és megoldások népszerűsítése és meg- 
szervezése is szükséges. Így azok is bekapcsolódhatnak 
a bűnmegelőzésbe, akik nem tudnak járőrtevékenységet 
végezni, de van lehetőségük a környéket figyelni, és szük- 
ség esetén az intézkedésre jogosultak részére jelzést adni. 
Felülvizsgáljuk azon területeket, ahol a közvilágítás nem 
a 21. századnak megfelelő, csökkentjük a közvilágítás 
nélküli közterületeket. 


17 


4 


4 


X. Közlekedés a fővárosban 


A közlekedés az emberek leggyakoribb napi közössé- 
gi tevékenysége, és a mindenkori társadalmi állapo- 
tok sűrített lenyomata. Budapest közlekedési állapota 
leromlott, a forgalmi torlódások állandósultak, jelentő- 
sen akadályozva a megbízható elérhetőséget és szennyez- 
ve a környezetet. Budapest közlekedésének állapota ma 
korlátozza az egyes térségek lehetőségeit, akadályozza a 
várost fejlődésében, a növekvő zsúfoltság pedig mind 
nagyobb életviteli feszültségeket okoz. A megfelelő szín- 
vonalú közlekedés hiánya miatt egyes területek nem 
képesek a valódi lehetőségeiknek megfelelően fejlődni, 
más területek a közlekedési zsúfoltság miatt nem képe- 
sek megfelelően működni. Nincs ma a közlekedésnek 
egyetlen szegmense sem, amelyik zavarmentesen mű- 
ködne. Budapest közösségi közlekedése továbbra 
is versenyképtelen, pazarló és rosszul szervezett. A 
közlekedéspolitika kimerül a tiltó és korlátozó rendel- 
kezésekben (parkolás szigorítása és drágítása, behajtások 
korlátozása stb.). 

A közutakon évről évre nő a zsúfoltság, az állan- 
dósuló torlódások lényegesen növelik a közlekedés 
költségeit, az energiafelhasználást és a környezetká- 
rosítást. 


Budapest úthálózata katasztrofális állapotban van. A fő- 
város teljes közúthálózata több mint négyezer kilométer, 
százezer KRESZ-táblával. A közösségi közlekedés által 
igénybe vett úthálózat ezeregyszáz kilométer. A fővá- 
ros meglévő úthálózatát a hiányos hálózatszerkezetből 
eredően aránytalanul nagy forgalom terheli, amelynek 
következménye az utak fokozódó elhasználódása. Vé- 
get kell vetni annak a gyalázatnak, hogy indokolatlanul 
magas költségek mellett rossz minőségű utak épülnek, 
amelyen akár egyetlen éven belül is kátyúk és hatalmas 
repedések keletkeznek. 


A fejlesztési igények főként az észak-déli tengely irány- 
ban megvalósuló úthálózat kiépítését, új Duna-hidak 
építését és a meglévő utak minél gyorsabb áthaladást 
biztosító felújítását és korszerűsítését igénylik. Célunk 
a meglévő útvagyon megőrzése, a közúti, közterületi 
minőség javítása, a biztonságos forgalom feltételeinek ja- 


vítása, valamint az elvárható szolgáltatási színvonal biz- 
tosítása. Az utcahálózat korszerűsítését lehetőség szerint 
egybe kell kötni a kapcsolódó közterület teljes megújítá- 
sával, beleértve ebbe a zöldterületi rehabilitációt és a köz- 
lekedés számára rendelkezésre álló területek újraosztását 
a változó igényekhez alakítva. Törekedni kell arra, hogy 
a felújított közutak új keresztmetszeti elrendezése bizto- 
sítson lehetőséget közös útfelület használatára az autós és 
a kerékpáros közlekedés számára, tehát a közutak válja- 
nak alkalmassá kerékpáros közlekedésre is. 


A közúthálózat fejlesztése és fenntartása a legmaga- 
sabb színvonalon és a legolcsóbban úgy képzelhető 
el, ha a kerületekhez tartozó utak is egységes fővá- 
rosi kezelésbe kerülnek. 


Az útfejlesztési tervek fő céljainak meghatározása során 
alapvetésként kell leszögezni, hogy Budapest eddigi ke- 
let-nyugat irányú úthálózati rendszerét talpára kell állí- 
tani, és a közúthálózati fejlesztések eredményeképpen ki 
kell építeni az észak-déli tengelyű úthálózati rendszert. 
Budapest úthálózati fejlesztését eddig a két területi 
egység, Pest és Buda összekötésének a szándéka irányí- 
totta, elhanyagolva az észak-déli fejlesztéseket. Ez a fő- 
város területi fejlődésében súlyos torzulásokat eredmé- 
nyezett. 


Az útfejlesztési beruházások eredményeképpen 
csökkentjük a szintbeli közúti — vasúti kereszteződé- 
sek számát. Végső célunk a fő- és gyűjtőúthálózat összes 
szintbeli vasúti kereszteződésének a megszüntetése. 


A forgalmi lehetőségek jobb kihasználása érdekében 
felül kell vizsgálni a városban fellelhető forgalomszabá- 
lyozó táblák ésszerűségét és szükségességét. Jelentős a 
felesleges kötöttséget előíró táblák mennyisége, ezeket el 
kell távolítani az utakról. 


A főváros közlekedése mielőbbi átfogó, a rendszer egészét 
érintő reformot igényel. Összehangolt beavatkozásra van 
szükség a közlekedési rendszer egészében, valamennyi 
alágazatát érintve. A rendszernek csupán egy-egy elemén 
javítani eleve kudarca ítélt vállalkozás. Az elkerülhetet- 
len fejlesztések mellett azonban hangsúlyt kell fektetni 
a meglévő adottságok, képességek és kapacitások jóval 
hatékonyabb kihasználására is. 


Közösségi közlekedés 


A közösségi közlekedés Budapest polgárai számára 
sajnos az elmúlt négy évben is csupán tömegközle- 


kedés maradt, nem valósultak meg a rendszerszintű 
reformok, és a finanszírozási kérdések megoldása is 
tovább várat magára. A közösségi közlekedés finanszí- 
rozásának háttérfeltételei megoldatlanok, eszközállomá- 
nya továbbra is elmarad a versenyképességhez szükséges 
színvonaltól. A városvezetés létrehozta ugyan BKK-t 
mint közlekedésszervezőt, de a gyakorlatban ez csak egy 
újabb vízfej lett a BKV mellett, és ezzel párhuzamosan 
elmaradt a közlekedési vállalat korábbi felelőtlen ve- 
zetőinek elszámoltatása is. Ráadásul a BKK az eredeti 
elképzeléshez képest már közvetlen feladatait jóval meg- 
haladó tevékenységet végez. A hatékonyság érdekében 
mindenképpen módosítani kell a BKK közszolgáltatási 
szerződését, de elképzelhetőnek tartjuk a BKK meg- 
szüntetését is. 


A közösségi közlekedés rendszerébe strukturális be- 
avatkozás szükséges. Ennek egyszerre kell megoldania 
a közlekedés fejlesztését és az egészségkárosító hatások 
csökkentését, a gyorsabb célba érést bármely közlekedési 
eszközzel utazó számára. Ezen kritériumok megvalósu- 
lása nemcsak Budapest és az agglomeráció lakóinak, ha- 
nem végső soron mindenkinek fontos, aki Magyarország 
fővárosába érkezik. 


Ahhoz, hogy Budapest közlekedési rendszere szabályoz- 
ható és kézben tartható legyen, összehangolt erőfeszíté- 
seket kell tenni. Pótolni kell a kiegyensúlyozott terület- 
fejlődést és forgalomirányítást biztosító hálózatszerkezeti 
hiányosságokat. Meg kell teremteni a jármű- és eszköz- 
állomány 21. századi színvonalú komfortszintjét. A köz- 
lekedési módok és közlekedési szolgáltatók integrált irá- 
nyítását, komplex működtetését hatékonnyá kell tenni. 
A közösségi közlekedés megszervezését alkalmas veze- 
tőre kell bízni, aki az adófizetők pénzét takarékosan és 
eredményesen használja fel. E célok érdekében a főváros 
és környéke egyre növekvő igényű közlekedési kapcso- 
lataiban a kötöttpályás közlekedésnek kulcsszerepet kell 
kapnia. Egy modern európai nagyváros közlekedése 
ma már nem létezhet föld alatti kötöttpályás köz- 
lekedés nélkül. A városok terjeszkedése és fejlődése 
miatt ezeket folyamatosan bővíteni kell. A föld alatti 
közlekedés előtérbe kerülése átalakítja az érintett város- 
részek életét, javítja egész Budapest közlekedését. Csök- 
ken az utak zsúfoltsága, a zaj és a szmog. A beruházás 
járulékos elemeként megszépülnek az építkezések által 
érintett utcák és terek, szorosabban kapcsolódnak majd 
közlekedési időben az eddig egymástól távol eső város- 
részek. 


A peremkerületeket és a belvárost összekötő felszín alatti 
kötöttpályás hálózatok megépítése az egyedüli megol- 

dás. A káros következmények, mint a szmog, a közleke- 
dési dugók és a betegségek, töredékére csökkenthetők, 
ha folytatjuk a több mint 100 évvel ezelőtt elkezdett 
földalatti-programot. A felszín kizöldül, a járdák újra a 
gyalogosoké lesznek, miközben az utazásra fordított idő 


kényelmes és biztonságos feltételek között csökken. 


Föld alatti vonalvezetéssel kívánjuk megoldani a 
metróvonalak bővítését, az elővárosi vasút egyes ré- 
szeit, a villamoshálózat bővítését és a kötöttpályás 
közlekedési rendszerek összekapcsolását. A városon 
belül vezetett vasútvonalakat integrálni kell a kötöttpá- 
lyás közlekedési rendszerbe, és vonalvezetésüket a belső 
területeken föld alá kell helyezni. Az útfejlesztéseknél 
is törekedni kell a föld alatti vonalvezetés előtérbe he- 
lyezésére, mivel a kéreg alatt vezetett úthálózat sokkal 
gyorsabb megközelítést tesz lehetővé. Gyors kapcsolatot 
hozunk létre a belváros, a külső kerületek és az agglome- 
ráció települései között. 


A közösségi közlekedés föld alá helyezésének a kör- 
nyezetvédelmi előnyei szinte felbecsülhetetlenek. 


Gyarapodó zöldfelületek, csökkenő légszennyeződés és 

károsanyag-kibocsátás. A föld alatti vonalvezetés hatal- 
mas infrastrukturális fejlődést jelent. Lehetővé teszi a 
közműalagutak rendszerének a kiépítését is. A közműve- 
zetékeket a föld alatt elvezetve a rendszerek sokkal stabi- 
labbá, könnyen bővíthetővé és korszerűsíthetővé válnak. 
Meghibásodások vagy fejlesztési munkálatok esetén nin- 
csenek útfelbontások, dugók és torlódások, és jelentősen 
csökken a gépjárműforgalom, a levegőszennyezés, a bal- 
esetek száma. 


A közösségi közlekedés gerincét tehát a kötöttpályás 
közlekedési módok kell hogy jelentsék, mindemel- 
lett fontos szerepe marad az autóbusz-közlekedésnek 
is. A közösségi közlekedés színvonaljavításának megha- 
tározó eszköze a megfelelő járműpark rendelkezésre ál- 
lása. A járművek biztonsága, megbízhatósága, kényelme, 
komfortja, akadálymentessége mind megfelelő eszközök 
ahhoz, hogy az emberek egyre nagyobb része ne tekintse 
életvitelével ellentétesnek az autó helyett a közösségi jár- 
művek használatát. 


Bevezetjük a régóta tervezett elektronikus jegy- és 
bérletrendszert, melyet már 2011-ben is kezdeményez- 


tünk a fővárosi közgyűlésben. Lehetőséget biztosítunk 
arra, hogy a jegy- és bérletvásárlás megvalósulhasson 
korszerű elektronikus fizetési megoldások útján, így a 
BKV-jegypénztárak előtti kígyózó sorok legfeljebb csu- 
pán a múlt rossz emlékei lesznek. 


Kezdeményezzük a BKV-jegyeket és bérleteket ter- 
helő általános forgalmi adó mérséklését a jelenlegi 
huszonhét százalékról öt százalékra, amely adócsök- 
kentésnek közvetlenül meg kell jelennie a jegyek és bér- 
letek árában. 


Bevezetjük a diákjegyet, amely a bérletekhez hason- 
lóan, kedvezményes utazási lehetőséget biztosít majd a 
nappali tagozatos tanulók részére, ezzel is csökkentve a 
családok terheit. 


A fejlesztések eredményeképpen a kizárólag gépjár- 
művel való közlekedést felváltják a kombinált közle- 
kedési módok. A gépkocsi -- P::R -- közösségi közlekedé- 
si eszköz hármasa lesz a legkényelmesebb és leggyorsabb 
közlekedési mód. A kötöttpályás közlekedési módok 
fejlesztése, a városi és elővárosi közlekedés megfelelő 
összekapcsolása és a parkolás rendszerének fejlesztése 
egymással szoros összefüggésben alkotják a közlekedési 
rendszerfejlesztés kulcsfeladatait. Célunk egy olyan kö- 
zösségi közlekedési rendszer kialakítása, amelyben 
az utas nem érez különbséget abban, hogy melyik 
szolgáltató szolgáltatásait vagy melyik közlekedési 
eszközt használja úti célja eléréséhez. 


Budapesti Közlekedési Vállalat 


A BKV-t mint a közösségi közlekedést szolgáló cé- 
get egyben kell tartani, de szigorúan át kell világítani, 
amelynek nemcsak a Demszky-korszakra, hanem az el- 
múlt négy évre is ki kell terjednie. A vízfejet egyetlen 
intézkedéssorozattal meg kell szüntetni. 


Meg kell állítani a további kiszervezéseket, elsősor- 
ban a buszüzletág privatizációját. A kiszervezések mi- 
att feleslegesség vált buszgarázsokat sem eladni kellene, 
hanem szolgáltató jelleggel, idegen gépjárművek javítá- 
sára is alkalmassá tenni. 


További bevételi forrás, hogy a BKV által üzemeletetett 
aluljárók és egyéb terek, megállók területét fokozottan 
alkalmassá kell tenni üzletek üzemeltetésére, illetve a 
már meglévőket jobban meg kell becsülni, és a bevételt 
kizárólag a közösségi közlekedés fejlesztését szolgáló 
célokra szabad felhasználni. Ezen területeken lévő hir- 


detési lehetőségeket is jobban ki kell használni, és nem 
szabad különféle médiacégeknek fillérekért átengedni. 


A BKV működését jellemző visszaéléseket fel kell 
tárni, a felelősöket börtönbe kell juttatni. A BKV 
összes szerződését 24 évre visszamenőleg át kell vizs- 
gálni, a gyanúsak esetében feljelentést kell tenni, és a 
kilopott pénzt vissza kell perelni. 


A közlekedésszervezésben elengedhetetlen a regionális 
szemlélet, ugyanis Budapest közlekedési gondjainak te- 
temes része a városhatáron túlról ered. A zsúfoltság csök- 
kentése érdekében, befolyásolási, szervezési, szabályozási 
intézkedésekkel, intelligens közlekedési módszerek elter- 
jesztésével és egy hatékonyabb közlekedésmenedzsment- 
tel ki kell használni a jelenlegi közlekedési rendszerben 
meglévő tartalékokat, növelve így a közlekedésbiztonsá- 
got és költséghatékonyságot is. 


Kezdeményezni kell egy egységes forgalomirányító és 
menetrendszerkesztő központot. Ez a központ irányí- 
taná a teljes közösségi közlekedést Budapest és az agg- 
lomeráció tekintetében (BKV, MÁV, kompok, Volán), 
és szerkesztené, valamint összehangolná a menetrende- 
ket. Így a különböző közlekedési módok összehangol- 
tan működnének, valamint fennakadások, közlekedési 
balesetek és rendkívüli események esetén biztosítaná a 
minimális szintű közlekedési lehetőségeket, akár a me- 
netrendek, akár az útvonalak azonnali átszerkesztésével. 
Ez a központ információs és tájékoztató pontként is mű- 


ködne. 


Minden bliccelő ellen határozottan fellépünk, hiszen 
napi szintű gyakorlat, hogy az ellenőrök nem mernek 
fellépni a közösségi együttélés normáit is megszegő, cso- 
portokba verődött bandák ellen. Ezekben az esetekben a 
Budapest Őrség és a rendőrség egységeit is igénybe vesz- 
szük a bliccelés meggátolása és a közrend helyreállítása 


érdekében. 


A közösségi közlekedés fejlesztésének fontos szegmense 
az elöregedett járműpark utasigények szerinti fejleszté- 
se, korszerűsítése és pótlása. Ezekben a fejlesztésekben 
és beszerzésekben elsődleges szempont kell hogy 
legyen a magyar gyártókapacitások kihasználása és 
így a magyar gazdaság támogatása. 


Kezdeményezzük, hogy a BKV a MÁV-hoz hason- 
lóan az üzemanyagot terhelő jövedéki adót vissza- 
igényelhesse. A visszaigényelt jövedéki adó kizárólag a 
járműpark fejlesztésére fordítható. Bérekre, osztalékra, 
egyéb kifizetésekre nem. 

A közösségi közlekedés fejlesztési irányai 


Budapest mai arculatát és közlekedésének alapjait 140 
éve fektették le, és az akkor elfogadott tervek rövid időn 
belül megvalósultak. Az 1894-ben megálmodott föld- 
alatti vasút 2 év alatt, 1896. május 2-án készült el, és 
nem a mai korszerű gépek segítségével. Nem kell tudo- 
mányos fokozat és sok éves szakmai ismeret ahhoz, hogy 
tudjuk: az elmúlt 24 év során mellőzték a szakemberek 
javaslatait, figyelmen kívül hagyták az itt élők alapvető 
érdekeit. A liberális gazdaságpolitika nagy hasznot biz- 
tosított egy szűk érdekkörnek, míg a főváros lakóinak és 
végső soron az egész országnak felmérhetetlen károkat 
okozott. 


Hosszasan sorolhatók az egyéni és a közösségi gondok, 
de a jelenből kiindulva hasznosabb a megoldáskeresés. 
Az egyedi ötlet- és értdekközpontúságot megszüntetjük, 
és visszatérünk a természetes útra, amelynek kiindulási 
pontja a tervezés. A város szerkezete, kiterjedtsége, vá- 
roskörnyéki kapcsolatai és közlekedési adottságai azt 
indokolják, hogy a közösségi közlekedés gerinchálózata 
alapvetően a kötöttpályás hálózatra épüljön. Egy kor- 
szerű, valamennyi vasútvonalra kiterjesztett, illetve a 
vasútvonalak közötti átjárhatóságot megteremtő regio- 
nális gyorsvasúti rendszer létrehozása ciklusokon átívelő 
következetes fejlesztési feladatot igényel. 


Az elővárosi vasúti hálózat akkor tudja feladatát ellát- 
ni, ha szerves részévé tud válni a kötöttpályás hálózat- 
nak. Ennek egyik feltétele, hogy a hálózat mértékadó 
elemeivel legyen kapcsolata. Kapcsolatot kell biztosítani 
a gerinchálózat érintett elemeivel, a ráhordó hálózat vo- 
nalaival, de a közeli körzetekben üzemelő járatokkal is. 
A budapesti kötöttpályás közlekedés azonban jelenleg a 
szükségesnél nagyobb mértékben szakadozott. 


Kevés a vonalak közötti közvetlen átjárás, a hálózatot 
szükségtelen átszállási kényszerek terhelik. A jelenleg 
egymástól függetlenül létező városi és elővárosi kö- 
töttpályás hálózatok gyorsvasúti rendszerben való 
összekapcsolása teremtheti meg azt a regionális 
közösségi közlekedési gerinchálózatot, mely képes 
lehet vonzó alternatívául szolgálni az autós közle- 
kedéssel szemben. Itt kevesebb a baleset, ismeretlen a 
dugó fogalma, a menetrend percre pontos. Az integrált, 
egységes hálózaton nyújtható csak olyan komplex szol- 
gáltatás, mely Nyugat-Európában már bizonyította att- 
raktivitását, és megfelel a mai kor környezettudatossági 
és fenntarthatósági kihívásainak. Az integráció tehát a 
hálózatok fizikai összekötését is jelenti, kiváltva ezzel a 

párhuzamosságokat, és kihasználva a magas fokú integ- 
ráció előnyeit. 


Az igazi versenyképesség megteremtésének kulcsa tehát 
az integráció. Az utast kevéssé érdekli, hogy a MÁV, a 
Volán vagy a BKV hálózatán utazik-e. Csak az számít, 
hogy magas szolgáltatási minőséggel, egységes tarifa- 
rendszerben, kiszámíthatóan és minimális átszállással 
érhesse el úti célját. Az összekapcsolás eredményeképpen 
megtörténik a HÉV-vonalak elővárosi gyorsvasúttá fej- 
lesztése, a városi hálózattal való teljes integrálása. A mai 
szigetszerű üzemben működő négy HÉV-vonal szerepe 
jelentősen felértékelődik, ha integrálható a városi kötött- 
pályás rendszerbe. A hálózatszerkezetből adódik a le- 
hetőség, hogy a szentendrei, ráckevei és csepeli HÉV- 
vonalak összekötésével a Duna mentén kialakuljon 
egy, a városi-elővárosi gyorsvasúti közlekedési elvá- 
rásoknak megfelelő teljesen átjárható észak-déli ten- 
gely, az 5-ös metró. 


Metrófejlesztések 


Megtörtént végre a világ egyik legdrágább és leglassab- 
ban elkészült metrójának, a 4-es metrónak az átadása, 
de az jelenlegi formájában teljesen alkalmatlan arra, 
hogy érdemi változást eredményezzen a budapestiek 
mindennapi életében. Ez pedig egy ilyen horribilis, kö- 
zel ötszáz milliárdos költségvetésű beruházás esetén el- 
fogadhatatlan, és elszámoltatásért kiált. Első lépésként 
tehát elengedhetetlen a 4-es metró beruházás teljes 
felülvizsgálata és a felelősök elszámoltatása, aminek 
ki kell terjednie az indokolatlan költségek, ellopott 
közpénzek visszaszerzésére is. Budapest lakóinak nem 
nívódíjas megállókra, a világon egyedülálló mérnöki 
bravúrokra, hanem hosszú nyomvonalra, olcsó, de mo- 
dern megoldásokra és mindenekelőtt emberi időben való 
megvalósításra lett volna szüksége. 


A 4-es metró kudarca azonban nem jelenti azt, hogy 
évtizedekre le kellene állni a kéreg alatti fejlesz- 
tésekkel. Éppen ellenkezőleg, szükséges mindhárom 
metróvonal meghosszabbítása annak érdekében, hogy 
a vonalak nagyobb részt vállalhassanak a város külső 
területéről és a városkörnyékről érkező utazásokban. 
Biztosítani kell, hogy a közösségi közlekedés súlyponti 
eleme a környezetbarát kötöttpályás közlekedési mód 
legyen. Ennek eredményeképpen eddig kieső fővárosi 
területek lesznek bekapcsolhatók a főváros vérkeringé- 
sébe, a végállomásokon P:-R-végpontokkal. A közösségi 
közlekedést elősegítendő, a város szélén megfelelő 
kapacitású, ingyenes P:R parkolókat hozunk létre. 


: EZÉ 
GE REGEBBI a 


Ezek a parkolók lehetővé teszik, hogy az agglomeráci- 
óból érkezők is kényelmesen, a közösségi közlekedéssel 
érkezzenek a városba. 


Az 1-es metró (Millenniumi Földalatti Vasút) meghosz- 
szabbítása. A meghosszabbítást keleten városfejlesztési 
és kapcsolati szempontok indokolják, nyugaton egy tör- 
ténelmi tengely megteremtése a Budai vár — történelmi 
belváros és a Hősök tere között. A végállomás a Mexikói 
út — Nagy Lajos király útja szakaszt megépítve az Örs 
vezér téren lesz, kapcsolatot teremtve a 2-es metróval. 
A budai irányú meghosszabbítással a pesti belvárosból 
kapcsolat teremthető a budai belvárossal és a Várbazár- 
ral, valamint a két rakparti villamossal. 


A 2-es metró keleti és nyugati irányba való vonalhosz- 
szabbítása. A 2-es metró hálózatszerkezeti hiánya, hogy 
nyugati és keleti végállomásai túlzottan a város belső te- 
rületein vannak, így a metró a külső- és városkörnyéki 
forgalom átvételét nem tudja kellően szolgálni. A végál- 
lomás a Déli pályaudvartól az Alkotás út - MOM park 
- BAH csomópont — Sasadi út vonalon haladva a XI. 
kerület határán lévő virágpiacnál lesz. Így közös végállo- 





mása lesz a 2-es és a 4-es metróvonalnak. Az Örs vezér 
téri végállomáson a 2-es metróval való fizikai összekap- 
csolódás útján kerül sor a gödöllői HÉV belvárosi közle- 
kedéssel való integrációjára, amely megteremti Budapest 
közlekedésében a kelet-nyugati tengelyt. 


A 3-as metró meghosszabbítása. A 3-as metró újpesti 
végállomását Újpest, Káposztásmegyer, Rákospalota és 
az M3-as autópálya érintésével ki kell vinni a Pólus Cen- 
terig, így kapcsolva be Újpest, Káposztásmegyer, Rákos- 
palota és Újpalota lakosságát a kötöttpályás közlekedés- 
be. A 3-as metró káposztásmegyeri meghosszabbítása 
lehetőséget ad vasútvonalakkal való közvetlen kapcsolat 
létesítésére Rákospalota és Újpest állomásokon. A má- 
sik, déli végállomást Kőbánya lakótelepeinek érintésével 
a Kőbányai út — Élessarok — Jászberényi út — Pesti út út- 
vonalon ki kell vezetni a Pesti úton lévő városközpontig, 
majd a Ferihegyi repülőtérig. 


A 4-es metró meghosszabbítása. A 4-es metró végállo- 
mását az Őrmezei és Gazdagréti lakótelepek érintésével 
ki kell vinni a XI. kerület határán lévő virágpiac mellett 
létesítendő P::R parkolóig. A másik végállomást több 

szakaszban tovább kell vezetni a Pólus Center mellett 


létesítendő P-:-:R parkolóig, ahol közös végállomása lenne 
a 3-as metróval. 


5-ös (É-D regionális) gyorsvasúti vonal. A vonal a 
Duna-mentén, az Észak-Buda — Dél-Pest tengelyt hiva- 
tott kiszolgálni. A fejlesztés során több, jelenleg önállóan 
működő vonal egy rendszerbe történő integrálása való- 
sul meg. Közvetlen városközponti kapcsolattal jelenleg 
egyik érintett városrész vagy városkörnyék sem rendel- 
kezik, a fejlesztés eredményeként a legdinamikusabban 
fejlődő északi és déli Duna menti térségek közvetlen vá- 
rosközponti kapcsolatot kapnak. 


A csepeli HÉV korszerűsítése során a Millennium Vá- 
rosközponti szakaszon a nyomvonal a föld alá kerül süly- 
lyesztésére. Ez a földalattinyomvonal-vezetés a Boráros 
tér környezetében kialakítandó csomópontban lehetővé 
teszi a Ráckevei HÉV, Csepeli HÉV és a 2-es villamo- 
sok útvonalának az összekapcsolódását. Innen tovább a 
HÉV városi gyorsvasútként folytatja az útját a Belváros 
irányába, majd a 2-es villamos, majd a 2-es metró vona- 
lait használva rákapcsolódik a Szentendrei HÉV vona- 

lára. A fejlesztések végső eredményeképpen megvalósul 
a főváros régi álma, és a két , rác" város (Szentendre és 
Ráckeve) közvetlen kapcsolatba kerül az agglomerációs 
Duna-sávban. 


A metróvonalak fent részletezett fejlesztésével kialakít- 
ható a Budapest egészét átszövő kötöttpályás közleke- 
dési rendszer, a város észak-déli és kelet-nyugati tenge- 
lyeiben. A fejlesztések hatékonyságának az érdekében a 
villamosvonalakat is fejleszteni szükséges, és a fővonala- 
kat össze kell kapcsolni. 


Autó- és trolibuszfejlesztés 


Az elmúlt négy évben megjelentek új járművek Buda- 
pest útjain, de sajnos a városvezetés több szempontból 
sem az ideális megoldást választotta a fejlesztések végre- 
hajtásakor. Ahelyett, hogy az elöregedett járműveket a 
magyar buszgyártásra alapozva cserélték volna le, szinte 
minden esetben külföldi gyártók termékeit részesí- 
tették előnyben. Ez pedig nemcsak a főváros, hanem 
az egész magyar gazdaság érdekével ellentétes. Folyta- 


tódott az önmagában nyereséges buszüzletág kiszer- 
vezése is a BKV-ból, ami nem jelent mást, mint a pri- 
vatizációt, hiába is fogalmaz máshogy a városvezetés. A 
kiszervezésekkel párhuzamosan elkezdődött azoknak a 
vagyonelemeknek az eladása (pl. buszgarázsok), amelyek 
az új viszonyok között már kihasználatlanná váltak. A 
privatizáció egyértelmű vesztesei azok a BKV-dolgozók 
is (pl. buszvezetők), akik elvesztették munkájukat, vagy 
amennyiben a kiszervezésben érintett magáncégek al- 
kalmazták is őket, munkafeltételeik és fizetésük elma- 
radt a korábbiaktól, a szakszervezeti védelemről nem is 
beszélve. 


A trolibuszhálózatot a belső kerületekre koncentrál- 
tan fenn kell tartani. A műszaki fejlődés lehetővé teszi 
a városkép szempontjából meghatározó belvárosi terüle- 
teken a felsővezeték-hálózat elhagyását, önjáró járműtí- 
pusok, illetve a kiegészítő meghajtási móddal rendelkező 
(hibridhajtású) járművek alkalmazását. A teljesen elöre- 
gedett járműpark cseréje és a meglevő trolibuszhálózat 
műszaki megújítása fontos feladat. Ugyanakkor bizto- 
sítani kell a trolibuszhálózat fejlesztését és a hálózatok 
közötti praktikus összeköttetéseket. 


A dunai közlekedés fejlesztése 


Az adottságok kihasználása érdekében a Dunát be kell 
vonni a közösségi közlekedésbe. Erre történtek ugyan 
kísérletek az elmúlt négy évben, de alapvetően hibás 
koncepció alapján. Egyértelműen látszik, hogy a közös- 
ségi közlekedés részeként üzemeltetett hajójáratok a 
turistalátványosság szintjén maradtak meg, és nem 
képesek betölteni valódi funkciójukat. Ez leginkább 
a lassú menetidőnek és a túl sok megállóhelynek köszön- 
hető. Meg kell valósítani az agglomeráció bekapcsolását 
a vízi közösségi közlekedési rendszerhez, ami gyorsjáratú 
hajópark üzembe állítását jelenti. 


Fontos, hogy a vízi közösségi közlekedés csak akkor ha- 
tékony, ha a hajóállomások és kikötőhelyek össze vannak 
kapcsolva a közforgalmú közlekedés és a kerékpáros köz- 
lekedés hálózatával. E feltételekkel a hajózási viszonyla- 
tok beilleszkednek Budapest és környéke integrált köz- 
lekedési hálózatába. Megfelelő járműpark és közlekedési 
kapcsolódási és átszállási pontok kialakítása esetén a du- 
nai vízi közlekedés a leggyorsabb közösségi közlekedési 
eszköz lehet, amely a legrövidebb menetidővel teszi lehe- 
tővé Budapest észak-déli tengelyében az áthaladást. 


A közösségi közlekedés fejlesztése szempontjából ki- 
emelt szerep jut a Duna-hidaknak is. Két új Duna-híd- 


ra is szükség van, egyikre a Galvani út magasságában 
(Albertfalvai híd), a másikra Aguincum (Római híd) 
magasságában. A két új Duna-híd komoly városfejlesz- 
tési hatásokkal is jár. A Duna tengelyén a folyót átsze- 
lő városi hidak , hídfői" lesznek azok a helyek, amelyek 
adottságaira alapozva a város központjai és fejlesztési pó- 
lusai létrejönnek és megerősödnek. 


Egyéb közlekedési eszközök fejlesztése 


Az átfogó fejlesztések mellett kiemelt figyelmet kell for- 
dítani a közösségi közlekedés különleges eszközeinek 
fejlesztésére és korszerűsítésére. A közösségi közlekedés 
különleges eszközei Budapesten elsősorban a topográ- 
fiai akadályok áthidalását szolgálják. A János-hegyi li- 
begő, MÁV Széchenyi-hegyi Gyermekvasút, valamint a 
meglévő Budavári sikló és a tervezett Gellérthegyi sik- 
ló elsősorban turisztikai jelentőségű, de fontos eleme a 
közlekedésnek. Ezek a közlekedési eszközök a főváros 
vonzerejének fontos kellékei, emellett visszafogottan 
közforgalmat is ellátnak. Megőrzésük, ennek megfele- 
lő karbantartásuk fontos feladat. A fogaskerekű vasút 
ugyanakkor jelentős közforgalmi szerepet tölt be, kor- 
szerűsítését e célok kell, hogy vezéreljék. A fogaskerekű 
vasút útvonalát a Széll Kálmán tér irányába meghosz- 
szabbítjuk, közvetlen összeköttetést biztosítva Budapest 
kötöttpályás gyorsvasúti közlekedési rendszerével, an- 
nak egyik elemévé téve. Felmerül a fogaskerekű vasút 
Budakeszi irányú meghosszabbításának távlati létjogo- 
sultsága is. 


A közlekedésfejlesztés további távlatai 


A közlekedésfejlesztési tervek előrehaladtával és a 4-es 
metró átadásával a Déli pályaudvar feleslegessé válik. A 
vasút végállomási feladatait a Kelenföldi pályaudvar ve- 
szi át. A Déli pályaudvar mai területén egy 21. századi 
igényeknek megfelelő modern városközpont alakítható 
ki, amely Budapest egyik centrumává válhat. 


A Ferihegyi repülőtér potenciáljának növelése, városi 
kapcsolatainak javítása különösen fontos a kötöttpályás, 
de közúti vonatkozásban is. Ennek érdekében a 3-as 
metró végállomása Ferihegyen lesz, és a Ferihegyi gyors- 
forgalmi utat is teljes hosszában 2x2 sávosra bővítjük. A 
fejlesztések révén gyors közlekedési kapcsolat jön létre 
Budapest belvárosával és a környező településekkel. 


Elengedhetetlen a hagyományos vasútvonalak korszerű- 
sítése, sebességének növelése, a vasúti szolgáltatások és 

vasúti pályaudvarok minőségének javítása. Az európai 
nagysebességű vasút keleti irányú bővítési folyamatába 


Budapestnek is mielőbbi be kell kapcsolódnia. 


A meglévő autópályák fővárosi bevezető szakaszai mel- 
lett a zsúfoltság csökkentése érdekében szintén P:-R par- 
kolók és elkerülő utak építése szükséges. 


A magyar állam sürgető és egyben nemzetközi szerző- 
désekben is vállalt feladata a Duna megbízhatóbb hajó- 
zásának biztosítása. Ennek együtt kell járnia a kikötői 
kapacitások színvonalának növelésével, új nemzetközi 
hajóállomások létesítésével és a környezetbarát vízi te- 
herszállítás bővítésével is. 


A megállóhelyek fejlesztési lehetőségei 


Fontos feladat a közösségi közlekedés megállóinak felújí- 
tása, átépítése, berendezése, a jobb megközelíthetőség és 
az akadálymentesítés biztosítása. Az utas megnyeréséhez 
az átszállás vonzóvá tétele nélkülözhetetlen. A hátrány 
előnnyé fordítható, ha az átszállás nem a kényelmetlen- 

ség és a kiszámíthatatlanság, hanem a kiszolgálás és a 


megbízhatóság hordozója, ha az átszállás nem idővesz- 
teség, mivel a használó napi dolgainak intézésével (pos- 
ta, bevásárlás, ügyintézés stb.) köthető össze. Mindezt 
utasbarát környezetben, kiszámítható átszállási csatla- 
kozásokkal, az időjárási hatásoktól védetten. Az átszál- 
lási lehetőséget biztosító nagyobb csomópontoknak és 
környezetüknek a város fontos ügyintézési lehetőségeket 
is biztosító kapcsolati és találkozási pontjaivá, kommu- 
nikációs és információs terévé kell fejlődniük. 


A főváros egész területén a tervezési elvek szabályozá- 
sával egységes megállóhelyi arculatot és belső felszerelt- 
séget kell biztosítani. A sikerhez szükség van a kisebb 
állomások és megállóhelyek korszerűsítésére is. Javítani 
kell a megállóhelyek elérhetőségét minden közlekedési 
mód esetében. Az autós megközelítést, majd a közösségi 
közlekedés eszközein való továbbutazást ösztönözni kell 
a jó közlekedési kapcsolatú, őrzött P::R parkolók kialakí- 
tásával. A kötöttpályás közlekedés versenyképességének 
javítása csak a teljes utazási láncot végigkísérő fejlesztés- 
sel teremthető meg. Hiába a növekvő utazási sebesség, 
hiába a városi kapcsolódások növekvő száma, ha a vasút 


az elővárosi térségében továbbra is nehezen elérhető, az 
állomások és megállóhelyek állapota leromlott. Éppen 
ezért kiemelt feladat a budapesti hálózatba integrált 
MÁV-állomások fejlesztése, korszerűsítése és szükség 
esetén új megállóhelyek létesítése. 


Finanszírozás 


Budapest közlekedési rendszerének fejlesztése még akkor 
is jelentős összegbe kerül, ha a korrupciót és a visszaélé- 
seket száműzzük belőle. A közlekedés finanszírozásának 
ma szinte egyetlen eleme sincs rendezve. 


A közösségi közlekedés megrendelője nem érzi kötele- 
zettségének a megrendelt szolgáltatás maradéktalan 
megtérítését, pedig a közlekedésből mind az államnak, 
mind az önkormányzatoknak komoly bevételei vannak. 
EI kell érni, hogy a főváros és a kerületek minden 
közlekedésből eredő bevételét, kiegészítve az uniós, 
állami és önkormányzati forrásokkal, csak és kizá- 
rólag a közlekedési célok megvalósítására lehessen 
fordítani. 


Szembe kell nézni azzal a ténnyel, hogy a fővárosi kö- 
zösségi közlekedést nem csak a budapestiek használják. 
Napi szinten igénybe veszik az agglomerációból ingázók, 
és nagyszámban használják a vidékről illetve külföldről 
érkezők is. Ennek tükrében nem várható el, hogy a tel- 
jes költséget az itt élők viseljék. Meggyőződésünk, hogy 
erős nemzet erős főváros nélkül nem létezhet, ezért a 
helyzet rendezése mindenkinek az érdeke. 


Tarthatatlan az is, hogy naponta hallunk az országba be- 
jövő ezermilliárdos uniós forrásokról, de ebből egyre ke- 
vesebb jut Budapestnek. A kormány az utóbbi időben 
többször deklarálta, hogy nem kíván uniós forráso- 
kat nyújtani a fővárosnak. Az ország motorjának le- 
fullasztása nem lehet célja a kormánynak, pedig pont ez 
történik a szemünk előtt. Az egyetlen megoldás, hogy 
új alapokra kell helyezni a főváros finanszírozását. 


Összefoglalva a közösségi közlekedés forrásai 
a következők lesznek: 


e Budapest és a kerületek minden parkolási bevételét, a 
parkolási bírságokat, az önkormányzati közlekedési bír- 
ságokat és a befolyt gépjármű teljesírményadót a közle- 
kedés fejlesztésére kell fordítani. 

e Az államnak részt kell vállalnia a közösségi közlekedés 
finanszírozásában, és valós értékén számolva kell meg- 


fizetni a szolgáltatások költségeit. Gyökeresen szakítani 
kell azzal a gyakorlattal, hogy a költségeknek csak egy 
része kerül megtérítésre. 

e Lehetőséget kell teremteni, hogy Budapest is hozzá- 
férhessen az uniós forrásokhoz, de ezek felhasználását 
szigorúan ellenőrizni kell. 

s A BKV-t és a BKK-t át kell világítani, a párhuzamossá- 
gokat és a vízfejet meg kell szüntetni, így megteremtve a 
takarékosabb működés feltételeit. 

e El kell érni az áfamentes üzemanyagárat a közösségi 
közlekedés járműveire. 

e A BKV által üzemeltetett aluljárók és egyéb terek, meg- 
állók területét fokozottan alkalmassá kell tenni üzletek 
működtetésére, illetve a már meglévőket jobban meg 
kell becsülni, és a bevételt kizárólag a közösségi közleke- 
dés fejlesztését szolgáló célokra szabad felhasználni. Az 
ezen a területeken lévő hirdetési lehetőségeket jobban ki 
kell használni, és nem szabad különféle médiacégeknek 
aprópénzért átengedni. 


Parkolás - az autós sem ellenség 


Az autóhasználat bizonyos utazásoknál és bizonyos te- 
rületeken továbbra is fontos eszköz marad, nem csupán 
kényelmi, hanem gazdaságossági okokból is. 


A fővárosban élők tulajdonában ma nagyjából hatszáz- 
ezer gépkocsi van, amelynek többsége az utcán parkol. 
A gépjárművek elhelyezése az egyik legsúlyosabb prob- 
lémává vált a főváros bizonyos részein. A parkolás szabá- 
lyozása alapvető eszköz az autóhasználatban és a közle- 
kedési mód választásának befolyásolásában. A városi és 
elővárosi közlekedés megfelelő összekapcsolása, valamint 
a közösségi közlekedés és a parkolás fejlesztése egymással 
szoros összefüggésben alkotják a közlekedési rendszer- 
fejlesztés kulcsfeladatait. Az elkövetkező évek kiemelt 
feladata a parkolási infrastruktúra megújítása, a közte- 
rületi parkolás és a P::R parkolás egységes rendszerének 
kidolgozása és működtetése. Jelenleg nagyjából ötezer 
P:-R férőhely található Budapesten, ami alig haladja 
meg az igények húsz százalékát, és ezek is jellemzően 
felszíniek. Eddig legfőképpen a közterek csonkításával, 
a természetes környezet rovására alakították ki a parko- 
lóhelyeket, ráadásul az így létrejött betonfelületek egyér- 
telműen növelik a város hőterhelését is. 


A helyzetet tovább rontja, hogy az agglomerációból 
napi szinten ingázó több százezer ember jó része 
szintén gépjárművel érkezik Budapestre. A munka- 
helyek és az üzletek többsége azonban nem rendelkezik 
saját parkolóval, így marad az utcai parkolóhelyek egyre 

elkeseredettebb vadászata. Az is jellemző, hogy sokan a 
meglévő fizetős övezeteken túl teszik le gépkocsijukat, 
és közlekedési eszközre szállva jutnak el munkahelyük- 
re, de a PsaR parkolók hiányában ez komoly feszültségek 
szül a helyben lakók és a gépkocsijukat letenni szándé- 
kozók között. 


A fenti komoly problémákon túl meg kell említeni 
jelenlegi parkolási rendszer korrupciótól terhelt, 
visszaélésszerű működését is. Felháborító, hogy az 
önkormányzatok ezt a tevékenységet minden eszközzel 
kiszervezni igyekeznek, pedig elméletileg szigorodtak a 
vonatkozó jogszabályok. A nagyon magas parkolási dí- 
jak ellenére valódi bevételt nem, vagy csak alig termel 
a parkoltatás rendszere. Ezen mindenképpen változtatni 
kell. A munkát itt is az elszámoltatással fogjuk kez- 
deni, és az autósok számára kiszámítható, egyúttal a 
köz számára nyereséget termelő rendszer megalkotá- 
sával fogjuk befejezni. 


A fenti célok megvalósítása érdekében minden eszközzel 
el kell érni egy egységes parkolási rendszer bevezetését 
az egész főváros területére. Célunk, hogy parkoltatást 

egy százszázalékosan a Fővárosi Önkormányzat tulaj- 
donában álló cég végezze, saját emberekkel, a feladatok 
kiszervezése nélkül. Mivel nem kell többé a magánvál- 
lalkozások profitját megtermelniük az autósoknak, a 


parkolási díjak csökkenhetnek. 


A közösségi közlekedési eszközök útvonalán, a bevezető 
utak mentén, illetve a nagy csomópontoknál nagy be- 
fogadóképességű parkolókat építünk. Kiemelt fejlesztési 
területet képeznek az elővárosi vasutak megállói és állo- 
másai. Ahol ezt a terepadottságok engedik, elsősorban a 
közvetlen átszállást biztosító külső megállók környezeté- 
ben, többszintes P:-R parkolók kerülnek kiépítésre. A vil- 
lamoshálózat belváros felé irányuló forgalom felfogására 
alkalmas megállói környezetében, illetve a városhatárt 
átlépő vagy megközelítő autóbuszvonalak mentén szin- 
tén többszintes parkolók kerülnek kiépítésre. 


A fenti intézkedések megvalósítása esetén egy valóban 
szolgáltató szemléletű fővárosi parkolási rendszer jöhet 
létre, amely megadja a lehetőséget a gépjárművek leté- 
telére a városhatáron, de azokat sem bünteti, akiknek 
mégis gépjárművel hajtanak be a városba. Az általuk 


megfizetett parkolási díjak bevételként jelentkeznek a 
fővárosnál, és hozzájárulnak a további fejlesztések mag- 
valósításához. A rendszer kiépülésével biztosítható, hogy 
a mindenkori teljes árú BKV-bérlet árának a kétsze- 
reséért egész Budapest területére érvényes parkolá- 
si bérletet lehessen váltani, és az óránkénti parkolás 
összegét főszabályként a mindenkori vonaljegy árával 
azonos összegben lehessen maximalizálni. Ezzel együtt 
a fizetős parkolási zónákat is jelentősen csökkenteni 
fogjuk, a Nagykörúton kívül például biztosan nem lesz- 
nek fizetős zónák. 


A dugódíjról 


Az előző balliberális városvezetés károkozásainak csú- 
csát jelenti a hétkilométeres 4-es metró a maga tíz meg- 
állójával, amely gigaberuházásnak csupán első szakasza 
valósult meg. Nem ér el és nem köt össze nagy lakó- 
telepeket, ezért a közlekedésben érdemi változást nem 
teremtett, de elvitt majdnem ötszáz milliárd forintnyi 
közpénzt. A károkozás azonban ezzel sajnos még nem 
ért véget. Az európai uniós támogatási pályázat mellék- 
letében a városvezetés kötelezettséget vállalt a behajtási 
díj (ismertebb nevén a dugódíj) bevezetésére. Ennek a 
kötelezettségnek az elmulasztása akár a teljes támo- 
gatási összeg visszafizetését is eredményezheti, ami 
száznyolcvan milliárd forintot tesz ki. Az előzetes 
számítások szerint a dugódíj bevezetéséhez szükséges 
műszaki beruházás becsült összege nagyjából harminc- 
öt milliárd forint, és az éves üzemeltetési költsége akár 
ötmilliárd forint is lehet. Jelen pillanatban tehát sem a 
rendszer megvalósítására, sem a támogatási összeg rész- 
leges vagy teljes visszafizetésére nincs forrás. 


A fentiek miatt határozottan fellépünk a dugódíj be- 
vezetése ellen. Budapestnek nincs szüksége egy nagyon 
drága és az itt élők számára előnytelen új rendszerre, 
amelynek bevezetését a 4-es metró korrupcióval terhelt 
megvalósítása teszi kötelezővé. Ezért is szükséges a be- 
ruházás teljes felülvizsgálata, a felelősök elszámoltatása. 
Budapest és az itt élők érdekében ha kell, az Európai 
Unióval szemben is fel kell lépni. Örökre véget kell 
vetni annak a gyakorlatnak, hogy az emberekkel fi- 
zetteti meg a rabló politikai elit az elhibázott döntések 
árát! 


Teherforgalom 


A főváros útjain áthaladó teherforgalmat szabályoz- 
zuk. Áruszállítást csak éjszaka lehet majd végrehaj- 


tani, kivéve az építési forgalmat. A célforgalmat leszá- 
mítva a teherautókat ki kell szorítani a fővárosból. Az 
átmenő forgalmat részükre megtiltjuk, illetve ha ez más- 
ként nem biztosított, meghatározott útvonalakat lehet 
csak igénybe venniük. 


A teherforgalmi behajtási rendszer célja a városon in- 
dokolatlanul átmenő tehergépjármű-forgalom (tranzit) 
kizárása és a legtöbb területen a célforgalom ellenőrzése 
(behajtási hozzájáruláshoz kötése). Összehangolt intéz- 
kedéscsomaggal biztosítjuk az átmenő teherforgalom 
városból való kizárását, és a fővárosba érkező áruszállítás 
engedélyezett útvonalakon történő lebonyolítását. 


XI. Idegenforgalom 


Budapest Európa leggyönyörűbb fővárosa, tele törté- 
nelmi emlékekkel és turistalátványossággal. Ennek el- 
lenére Budapest Európa fővárosainak idegenforgalmi 
kapacitáskihasználtsági sereghajtója. Az előrelépés ér- 
dekében nagyszabású, dinamikus keresletbővítésre van 
szükség. Fokozni kell Budapest marketingjét. Vissza 
kell adnunk Budapestnek azt a megbecsülést, ami 
korábban jellemezte. Ki kell használnunk egyedülálló 
természeti adottságainkat, történelmi városképünket, 
világhírű gyógyvizeinket, termálfürdőinket és híres 
vendégszeretetünket, hogy visszacsábítsuk a magasabb 
költési kategóriába tartozó vendégeket is Budapestre. 


Sajnos az elmúlt négy évben nemhogy előrelépés nem 
történt Budapest egységes marketingjének megterem- 
tésében, hanem ennek pénzügyi forrásai is jelentősen 
csökkentek az idegenforgalmi adóbevételek elosztásá- 
nak új szabályozásával. Jelenleg csupán lehetőség a ke- 
rületek számára, hogy átengedjék a fővárosnak az adó- 
beszedés jogát, amivel tényszerűen csak azok a kerületek 
éltek, ahol csekély bevétel származik a turizmusból. 
Így jutottunk el odáig, hogy Budapest idegenforgalmi 
adóbevétele a korábbi összeg töredékére csökkent. Az 
új szabályozásnak köszönhetően ma Budapest tu- 
risztikai bevételeinek nagy része néhány belvárosi 
kerületben összpontosul. Ezek a kedvezményezett 
kerületek önmagukban nem képesek átfogó turisztikai 
fejlesztésekre, hatékony, egész Budapestet érintő marke- 
tingtevékenység kifejtésére. Az idegenforgalmi adóbe- 
vételtől megfosztott fővárosi önkormányzat pedig egyre 
kevesebb erőforrással és lelkesedéssel próbálja elvégezni 
ezt a feladatot. Megoldásként az idegenforgalmi adó- 

val kapcsolatos jogszabály módosítására van szük- 
ség. Az önkormányzatok által beszedett idegenforgalmi 
adónak vissza kell kerülnie a budapesti költségvetésbe, 
amit a főváros a kerületekkel egyeztetve a turizmus fej- 
lesztése érdekében használ fel egy lényegesen erősebb 
marketingtevékenységgel megtámogatva. 


A Jobbik már korábban is javasolta, hogy Budapest ér- 
tékeinek egységes megjelenítése érdekében nélkülözhe- 
tetlen egy Városképi Központ létrehozása. Rendezett 
körülményeket kell teremteni, és Budapest értékeit 
hangsúlyozó, átfogó, hosszú távú kampányra van szük- 
ség. A turisták meghatározó része csak Budapestet láto- 
gatja meg, ezért a fővárosról kialakított kép egyben az 
országról kialakított kép is. A Városképi Központ biz- 
tosítja a kulturális intézmények, fesztiválok és rendez- 
vények megjelenítését, a turizmus felé közvetítését és az 
ezzel kapcsolatos információs feladatokat. Tevékenysé- 
gével erősíti a legértékesebb turizmusforma, a kulturális 
turizmus megerősödését. 


A Városképi Központ felállításán túl a nemzetközi szál- 
lodaláncok nagyobb részvételét is el kell érni Budapest 

nemzetközi marketingjében. Ez akár anyagi hozzájá- 
rulást is jelenthet a Budapesten megrendezésre kerülő, 
turisztikai vonzerővel bíró rendezvények, programok 
megtartásához. Ezzel a rendszerrel hosszú távon min- 
denki nyer, hiszen a megnövekedő turisztikai bevételek 
jelentős része a belvárosi nagy szállodákban realizáló- 


dik. 


Budapest számára nagy lehetőség rejlik az üzleti és 
konferenciaturizmus fejlesztésében is. Ez a kategória 
szintén a minőségi turizmust képviseli. Budapest most is 
kedvelt célpontja az üzleti turizmusnak, hiszen a konfe- 
renciák után a város számos jó színvonalú programmal, 
gyönyörű természeti és építészeti adottságaival kiváló 
kikapcsolódási lehetőségeket is nyújt. Hiányzik azonban 
egy nagy befogadóképességű rendezvényközpont, amely 
az igazán nagy, világméretű konferenciák, rendezvények 
megtartását is lehetővé tenné. Szorgalmazzuk tehát egy 
20.000 fő befogadására alkalmas konferenciaterem és a 
hozzá kapcsolódó kiszolgáló központ létesítését Buda- 
pesten. 


Tovább erősítjük Budapest fürdővárosi arculatát, 


kiemelt fejlesztési figyelmet biztosítunk az egészség- 
turizmusnak, azon belül is a gyógyturizmusnak. A 
gyógy-, wellness- és fürdőturizmusban résztvevők jel- 
lemzően magas költési hajlandósággal rendelkező vendé- 
gek, akik a szálláson kívül más szolgáltatásokat is igény- 
be vesznek, tartózkodási idejük pedig a legmagasabb. A 
turizmus multiplikátor hatása ezeken a területeken ki- 
emelkedő. 


Fontos, a városképet is meghatározó kérdés, hogy Bu- 
dapest fürdőit és a gyógyturizmus egyéb célterületeit 
rendezett formában bocsássuk az érdeklődők rendelke- 
zésére. 


Budapest gyógyturisztikai pozíciójának növelése érde- 
kében a fürdők szolgáltatásainak bővítésére helyezzük 
a hangsúlyt. A korábban kizárólagosan gyógyvizekre 
alapozott, mozgásszervi betegek számára nyújtott szol- 
gáltatásokat az orvosi kezelésekkel kell bővíteni. Ilyen 
például a fogászat, plasztikai sebészet, szemészet. A 
gyógyturizmus erősítésével a jelenleg gyenge lábakon 
álló magyar egészségügyet is talpra lehet állítani, az or- 
vosok, egészségügyi dogozók külföldre vándorlását pe- 
dig meg lehet állítani. 


Kezdeményezzük a jelenlegi összeghatárok figyelem- 
bevételével a Széchenyi Pihenőkártya teljes adómen- 
tességét. 


A fejlesztések eredményeképpen kialakított átszálló- és 
megálló helyeket a turistákat informáló kompakt in- 
formációs pontokká alakítjuk, ahol a turisták minden 
fontos információt internetalapú, érintőképernyős tájé- 
koztatómonitorok segítséggel kapnak meg. 


A turistabuszok parkolása megoldatlan probléma Bu- 
dapesten. A turistabuszok városi parkolási és várakozási 
gondjainak a megoldására az M1-M7 és az M3-as au- 
tópálya bevezető szakaszain két buszparkoló-házat és 
motelt építünk fel teljes logisztikai, műszaki és szerviz- 
háttérrel. 


Támogatjuk a középiskolai idegenforgalmi képzések 
helytörténeti, földrajzi és ökológiai képzéssel való össze- 
kapcsolását. Ezeket a helyi ismereteket minden iskolá- 
ban hangsúlyosan kellene oktatni, hogy ezáltal minden 
középfokú végzettségű ember képes legyen szűkebb pát- 
riájában vendégeit, ismerőseit elkalauzolni. 


XII. Budapest 
történelmi értékeinek 
megóvása: 
örökségvédelem, 
műemlékvédelem, 
városképvédelem 


A belváros történelmi arculata a 19. és 20. században ala- 
kult ki, amelynek fejlődését gróf Széchenyi István által 
kezdeményezett Lánchíd és alagút megépítése jelentősen 
felgyorsította. Nemzeti identitásunk megőrzése elkép- 
zelhetetlen a magyar kultúra megbecsülése nélkül, ezért 
kiemelten fontosnak tartjuk a budapesti kulturális örök- 
ségünk teljes körű védelmét és ápolását. 


Építészeti értékeink védelme érdekében Budapest 
egész területét lefedő értékkatasztert állítunk össze. 
Bevezetjük Budapest értékeinek védelme és a budapes- 
tiek számára kifejezhető valódi érték megállapítása ér- 
dekében az eszmei érték fogalmát. Budapest értékeit az 
eszmei értékkel bővítetten kell nyilvántartani. Így egy 
fontos zöldterület, épület, közösségi emlék értékében ki- 
fejezésre jut, hogy mennyit is ér és mit is jelent valójában 
Budapestnek. 


Biztosítjuk, hogy semmilyen jogcímen ne lehessen mű- 
emlék, továbbá műemlék jellegű vagy műemléki környe- 
zetben lévő védelemben részesülő épületet Budapesten 
elbontatni vagy károsítani. 


A műemlékek védelmet kiemelt feladattá tesszük, a sza- 
bálytalan, jogszerűtlen építkezéseket határozottan meg- 
akadályozzuk. 


Külföldi , sztárépítészek", , archi-celebek?" helyett tehet- 
séges magyar építészeket részesítünk előnyben a megbí- 
zások odaítélésekor. 


Az épített környezetet nem csak szerkezetében, de külső 
megjelenésében is meg kell védenünk. A védelem azon- 
ban nem korlátozódhat csupán az egyes műemlékekre, 
hanem ki kell terjednie a városarculat egészére is. A vá- 
rosarculatot nemcsak a szabálytalan építkezések, hanem 
a mindent elárasztó reklámfelületek és illegális ragaszok 
is nagymértékben rombolják. Kezdeményezni fogjuk a 
városképvédelem törvényi szabályozását, amelynek ré- 
szeként plakátmentes zónák kijelölését is támogatjuk. 

Az előremutató nemzetközi példák alapján gátat sza- 
bunk a fényszennyezésnek. Az odafigyelésre több okból 
is szükség mutatkozik. Az égbolt-megvilágítás értelmet- 
len, ezek megszüntetésével közpénz takarítható meg, 
ugyanakkor egyes színek és ezek villogása még egészség- 
ügyi szempontból is káros lehet. 


Felülvizsgáljuk azon területeket, ahol a közvilágítás nem 
a 21. századnak megfelelő, és fokozatosan új, korszerű 
led lámpákra cseréljük a hagyományos világítótesteket. 


XIII. Ifjúságpolitika 


Az alacsony gyermekvállalási kedv, a családi kötelékek 
mesterséges elsorvasztása és az ,élj a mának" kultuszt 
terjesztő média tragikus következményekkel járt a fel- 
növekvő generációk számára. Ha ehhez hozzáadjuk a 
tömeges munkanélküliséget és a politika tétlenségét, azt 
tapasztaljuk, hogy generációról generációra egyre nehe- 

zebb fiatalnak lenni, egyre kilátástalanabb a testi és szel- 
lemi fejlődés szükségleteihez hozzájutni. A kihívás óri- 
ási, hiszen globalizálódott világunkban az ifjúságot érő 
káros behatások jó része határainkon kívülről érkezik. 
Egy ilyen világban a magyar és a budapesti ifjúságpo- 
litikának nem erősítenie kellene a káros világtrendeket, 
hanem megóvnia a magyar ifjúságot azok pusztító ha- 
tásaitól. 


Hisszük, hogy a budapesti fiataloknak nem hitelekre, 
segélyekre és alamizsnára van szükségük, hanem lehe- 
tőségekre, hogy a bennük rejlő képességeket kihasznál- 
va a saját hazájukban boldogulni tudjanak. A Jobbik a 
fiataloknak életcélokat és ezek eléréséhez lehetőségeket 
kíván adni. 


Az ifjúságpolitika alakításába a fővárosnak is szere- 
pet szánunk, ezzel elősegítve a kerületek feladatai- 
nak ellátását ezen a fontos területen. 


Népszerűsítjük azt az életmódot és fogyasztási kul- 
túrát, amely erősíti a társadalmi kohéziót, az értékes 
és az értéktelen közötti különbségtétel képességét, 


valamint az ökoszociális nemzetgazdaság alapvető érde- 
keire tekintettel van. 


Középpontba állítjuk a fiatalok egészségnevelését, és 
gátat szabunk a droghasználat terjedésének. 


Bevezetjük a Biztonságos Szórakozóhely minősítést. 
Biztonságos szórakozást a fiatalnak, nyugodt álmot a 
szülőnek! 


Kezdeményezzük a középiskolában a vállalkozói létfor- 
ma erőteljesebb megismertetését és sikeres vállalkozók 
mintaként való bemutatását. Budapest legyen a fiatalok 
számára a lehetőségek városa! 


Szigorítjuk a diákmunkával kapcsolatos ellenőrzé- 
seket, ingyenes jogsegélyt, gyors akciócsoportokat hoz- 
zunk létre. Első feladataink között lesz a sok fiatal szá- 
mára egyedüli segítséget jelentő diákmunka kifehérítése 
és a visszaélések megszüntetése. 


Támogatjuk új tornatermek, iskolai sportudvarok, tan- 
uszodák építését, korszerűsítését, felújítását. Az élsport 
támogatása mellett főként a tömeg- és szabadidősport, 
valamint az iskolai sportolási lehetőségek biztosításával 
és támogatásával kívánjuk elősegíteni a budapesti fiata- 
lok lelki és fizikai egészségét. 


Növeljük a zenehallgatási helyszínek számát, a nem 
elsősorban zenei profilú kulturális intézmények ki nem 
használt idősávjait alkalmassá tesszük amatőr zenei pro- 


dukciók befogadására. 


Vonzóbbá tesszük a fiatalok számára az önkéntes 
munka lehetőségét, így növelve a társa-dalmi felelős- 
ségérzetet. 


Bátorítjuk a közművelődési intézményeket, hogy lehető- 
ségeiket jobban használják ki a fiatalok szabadidejének 


eltöltésében, ismereteik bővítésében. 


XIV. Oktatáspolitika 


A család a társadalom, a nemzet legfontosabb megtartó 
ereje. Sajnos azonban az elmúlt negyed évszázad olyan 
súlyosan roncsolta a család intézményét, hogy az sok 
esetben képtelen betölteni valódi szerepét a nevelésben és 
az oktatásban. Ezért sem mindegy, hogy gyermekeink 


milyen oktatási rendszerbe kerülnek. Magyarország és 
benne Budapest csak akkor lehet sikeres, ha az ok- 
tatása sikeres. A magas színvonalú képzési rendszer 
működtetése kiemelt feladat, meghatározó tényező a 
felnövekvő generációk tudásszintjének, foglalkoztatott- 
ságának és társadalmi szerepvállalásának megalapozásá- 
ban, egyúttal a társadalmi problémák megelőzésében is 
döntő szerepe van. 


A jelenlegi helyzet siralmas, így nem lehet versenyképes 
országot építeni. A romló iskolai teljesítmény, az isko- 
lák közötti minőségi különbségek, az óvodák, általános 
iskolák, szakiskolák számának csökkentése, a magas 
osztálylétszámok minden szinten az iskolai nevelés-ok- 
tatás ellen hatnak. Az elmúlt huszonnégy évben olyan 
változtatások, amelyek pozitív fordulatot jelentettek vol- 
na, egyáltalán nem történtek. A kerületi óvodák gyak- 
ran 110-120996 felett feltöltött csoportokkal működnek, 
a bölcsődékbe felvételt nyerni szinte lehetetlen. 


2013. január 1-től a közoktatási intézmények állami 
fenntartásba kerültek. A 3000 lélekszám feletti telepü- 
léseken, köztük a fővárosban is, főszabály szerint a mű- 
ködtetés továbbra is önkormányzati feladat. Ez a válto- 
zás a mindennapi rutinban komoly fennakadást okoz, 
mert míg a fenntartó felel a szakmai munkáért, biztosítja 
a pedagógusokat, illetve a tanításhoz szükséges eszkö- 
zöket, addig a működtető önkormányzat alkalmazza a 
technikai dolgozókat és megteremti a működés feltét- 
eleit. Az eddigi tapasztalatok szerint ez a változtatás a 
minőségi oktató nevelő munka hatékonyságát egyértel- 
műen rontja. 


Fentiek miatt mindent meg fogunk tenni a közneve- 
lési törvény módosításának elérése érdekében, hogy 
visszakerüljenek önkormányzati fenntartásába az 
elvett intézmények. Az államnak természetesen részt 
kell vállalnia a finanszírozásában, de a feladatok külön- 
választásából eredő fenntartási és működtetési problé- 
mákat orvosolni szükséges. 


Kiemelten támogatjuk a szakmunkás-képzést. Az 
ilyen képzéseknek hosszú távon is hasznosítható tudást 
kell nyújtaniuk, amelyből következik a szakmunkások 
munkaerő-piaci felértékelődése is. 


Törekszünk rá, hogy az intézményhálózat sűrűsége, 
kapacitása minden városrészben, mindenkor kövesse 
a lakosság életszakasz-változását és az ebből következő 
szükségleteket. 


Támogatjuk a nyári napközis táborok fenntartását 

és működtetését, amely továbbra is önkormányzati, 
kerületi feladat. A szabadidő hasznos eltöltésének erre 
a formájára egyre nagyobb szükségük van a felnövekvő 
generációknak. 


Finanszírozzuk a fővárosi költségvetésből egyéb nyá- 
ri táborok létrehozását, fenntartását, így az urbanizált 
környezetben élő gyermekek a természetben tölthetnék 
el nyári szabadidejüket. Itt hozzáértő pedagógusok fog- 
lalkoznának a gyerekekkel a szülők pénztárcáját kímélő 
anyagi hozzájárulással. 


Elindítjuk a tanuszoda-építési programot. Célunk, 
hogy a főváros valamennyi kerületében legyen az óvo- 
dások és az általános iskolások úszásoktatását biztosító 
tanuszoda. 


Mindent megteszünk az óvodák létszámbővítése ér- 
dekében, így biztosítjuk a nevelés optimális színvonalát. 


Egyetemi városból egyetemvárossá tesszük Budapes- 
tet. Jelenleg hozzávetőlegesen 150 ezer egyetemista, il- 
letve főiskolás folytat tanulmányokat a fővárosban, akik 

nap mint nap alakítják a város gazdasági, társadalmi és 
kulturális életét. Az egyetemi diákság nemcsak mint jö- 
vőbeli munkaerő jelent potenciált, hanem speciális igé- 
nyű fogyasztói rétegként is jelen van a város gazdaságá- 
ban. 


XV. Kultúra 


Budapestet megtartani Magyarország kulturális köz- 
pontjának stratégiai célkitűzésünk. Meggyőződésünk, 
hogy a magyar kultúra csak abban az esetben lehet erős, 
csak akkor nem fog feloldódni a globalista világtenger- 
ben, ha a főváros vezetése a kultúra művelésére elsőrendű 
kötelezettségeként tekint. Elvi alapvetésünk, hogy teret 
és lehetőséget kell adni a különféle nézőpontok megje- 
leníthetőségének, az előremutató művészi kísérleteknek, 
de a leghatározottabban kell fellépni minden olyan pró- 
bálkozással szemben, amely visszaélve lehetőségeivel a 
nemzet, annak tradíciói, a keresztény és egyetemes em- 


beri értékek megcsúfolására, provokálására törekszik. 
Budapesten a kultúra nem lehet luxuscikk. Minden le- 
hetőséget meg fogunk ragadni, hogy a magyar kultúra 
kincsei a jövedelmi viszonyoktól függetlenül mindenki 
számára elérhetőek legyenek. Csak így lehet ellenállni a 
társadalom és különösen a fiatalabb generációk morális 
értékvesztésének. 


Megalkotjuk Budapest integrált kulturális stratégi- 
áját! Olyan tervet teszünk a fővárosi polgárok asztalára, 
amely a magyar kultúra tradícióira épül, és képes a nem- 
zetközi közösség felé is intenzíven sugározni a magyar 
nemzet kulturális értékeit. A Jobbik szerint a kultúrának, 
ezen belül a színházaknak az egyetemes emberi értékek 
közvetítése mellett, a nemzeti összetartozást, a nemzeti 
tudatot kell erősítenie, iránymutatást kell adnia a ma- 
gyarság számára. Mindezek alapján a színházat függet- 
lenítjük a politikai befolyástól, miközben megőrizzük 
egyetemes értékeit. Az igazgatók kinevezését szigorú- 
an szakmai alapokra helyezzük. A színház élményét 
a társadalom széles rétegei számára elérhetővé tesszük, 
ezzel is közvetítve a nemzeti összetartozás alapvető ér- 
tékeit. 


Elkészítjük a főváros szoborállítási koncepcióját, 
amelynek alapja a magyar történelmi tradíciók tisztelete 
lesz, de figyelembe vesszük az európai trendeket és a vá- 
rosépítészeti szempontokat is. 


Javítjuk a kulturális intézmények elérhetőségét. A 
nagy kulturális tengelyek közötti speciális közlekedési 
kapcsolatok létrehozásával szoros kapcsolatot teremtünk 
közöttük, megkönnyítjük elérésüket. 


Megerősítjük a könyvtári hálózatot. A könyvtárak a 
mindenkori magyar kulturális intézményrendszer meg- 
határozó tényezői, de szakmai és pénzügyi szempont- 
ból megerősítésre szorulnak. A Fővárosi Szabó Ervin 
Könyvtárat átnevezzük. 


Megőrizzük a művelődési házakat, klubokat. Fejleszt- 
jük kínálatukat, hogy az eddigiekhez képest is jobban 
tudják kielégíteni a helyi közösségek és lakosság igényeit. 


Ösztönözzük a magán mecenatúra kialakulását. Innova- 
tív eszközökkel igyekszünk elérni, hogy a magánszemé- 
lyek és vállalkozások a jelenleginél is nagyobb intenzitás- 
sal támogassák a kulturális intézményrendszert. 


Méltó módon rendezzük a Szabadság teret és a Kos- 
suth teret. Helyreállítjuk a Szabadság tér eredeti képét, 
amelynek részeként felállítjuk a már régóta tervezett Ma- 


gyar Szabadság és Függetlenség Emlékművét. Mellette 
eredeti helyén felállításra kerül az Ereklyés Országzász- 
ló. A Kossuth térre visszaállítjuk a 2013-ban a felújítás 
leple alatt eltávolított 56-os emlékműveket, különösen a 
mintegy ezer halálos áldozatot követelő sortűzét. 


Kezdeményezzük a Regnum Marianum templom új- 
jáépítését, és itt az idő, hogy Budapesten megnyíljon az 
első hivatalos Trianon Múzeum. 


XVI. Közösségek 


Budapest lakossága erősen elidegenedett egymástól, meg- 
szűnt a valódi közösségi összetartozás érzése. Erőfeszíté- 
seket kell tenni a lakóközösségek, városrészi közösségek 
felélesztése és kialakítása érdekében. Meggyőződésünk, 
hogy a közösségek erősítése és támogatása nélkül nin- 
csen fenntartható társadalom, ezért minden lehetséges 
módon segítenünk kell a közösségi attitűd elterjedését. 


Elősegítjük a szűkebb lakóközösségek és lakókörzetek 
polgárai közötti párbeszéd és ezáltal a bizalom kialakulá- 
sát, hogy lehetőségünk legyen egy egészségesen működő 
társadalom felépítésére. Érdemi támogató programokat 
indítunk ezeken a területeken a civil szervezetek bevoná- 
sával. Ebbe a feladatellátásba be kívánjuk vonni a nagy- 
családosok, nyugdíjasok és egyéb érintett társadalmi cso- 
portok szervezeteit is. 


Megvédjük azokat a zöldterületeket, amelyek a közösségi 
lét szempontjából döntő jelentőségűek. A szabadidő kö- 
zös eltöltése vagy a sport általi közös erőfeszítés nagyban 
hozzájárul egy összetartó társadalom kialakulásához. 


Erősítjük a budapestiek lokálpatriotizmusát. Az álta- 
lános iskolákban kezdeményezzük a helytörténeti isme- 
retek oktatását, és támogatjuk az e témakörben működő 
szakkörök létrejöttét. Ezzel segítjük a gyermekek Buda- 
pest-kötődésének a kialakulását. 


Népszerűsítjük a kiemelt kulturális térségeket. Rendez- 
vényekkel, komplex művészeti ágak bevonásával, egye- 
temek és közoktatási intézmények közreműködésével 
erősítjük a helyiek kulturális identitását. 


Valódi tartalommal töltjük meg a testvérvárosi kapcso- 
latokat, amelyek eddig a városvezetők utazásában telje- 


sedtek csak ki. 

Lehetőséget és támogatást biztosítunk minden fővárosi 
feladatkörben tevékenykedő civil szervezet részére, ame- 
lyek kidolgozott programmal segítik a város élhetőbbé 
tételét. Együttműködési szerződések megkötésével biz- 
tosítjuk kiegyensúlyozott működésüket, amely lehet egy 
célfeladat megvalósítása, de egy feladat részelemének tar- 
tós elvégzése is. 


Megtöbbszörözzük a sport- és szabadidőcentrumok 
számát, mert ezekben hiányt szenved a város, főleg a 
lakótelepeken. Komoly erőfeszítéseket teszünk a tömeg- 
sport támogatására. 


XVII. Fogyatékkal élők 


A Jobbik a fogyatékkal élők számára biztonságos életkö- 
rülményeket, segítő és szolidáris fővárost ígér. Elsősor- 
ban őket tekintjük a ténylegesen rászoruló embereknek, 
akiknek olyan segítséget kínálunk, amely nem sérti az 
önbecsülésüket. Támogatjuk őket és közösségeiket napi 
életvitelükben, rehabilitációjukban, foglalkoztatásukban 
és szakmai intézményi hátterükben. 


A budapesti fogyatékkal élők segítése érdekében 
életút-programot, valamint speciális szakképzési és 
finanszírozási modellt alakítunk ki. A gyermekek és 
fiatalok számára bővítjük a nappali és a bentlakásos in- 
tézményeket és a rehabilitációs foglalkoztatások körét. 


Elősegítjük a fogyatékkal élő személyek teljes és rész- 
munkaidős, valamint a védett munkahelyek és műhelyek 
keretében történő átlátható és ellenőrizhető foglalkozta- 
tását. Visszaállítjuk a szociális foglalkoztatók rendszerét 
a súlyosan fogyatékos emberek foglalkoztatására. 


A korai szűrést és fejlesztést elősegítő komplex intézmé- 
nyeket hozunk létre, a fiatalok önálló életkezdését támo- 
gató átmeneti intézményeket működtetünk. 


Felgyorsítjuk és befejezzük a közintézmények akadály- 
mentesítését, támogatjuk szakmai és civil szervezetek 
működését és az önálló életvitel mindennapjait garantáló 
állami hátteret. A szociális szolgáltatókat és intézmény- 
rendszert átláthatóvá, és könnyen elérhetővé tesszük szá- 
mukra. 


Az önkormányzati támogatások összegét jelentős mér- 
tékben megemeljük. 

Támogatást, illetve kedvezményeket biztosítunk azok- 
nak, akik támogatóként vagy foglalkoztatóként segítik 
a megváltozott munkaképességű emberek társadalmi 
integrációját. 


XVIII. Egészségügy 


Az elmúlt 24 évben a Budapestet irányító politikai pár- 
tok egyikének sem volt valódi egészségpolitikája. Az 
általuk hangoztatott politikai alapelvek formálisnak 
bizonyultak, ezért az emberi élet és az egészség ügye 
a gyakorlatban továbbra is háttérbe szorult. A felelős 
döntéshozók koncepciótlan, olykor felelőtlen rögtönzé- 
sekkel avatkoztak be az egészségügy folyamataiba, egy 
önkormányzati cikluson belül akár több alkalommal is. 
Pillanatnyi politikai és gazdasági érdekeknek megfelelő 
jogszabályi változtatásokkal, finanszírozási reformnak 
álcázott pénzelvonásokkal, esetenként kézi vezérléssel 
akadályozták a rendszerszerű működést, és zavarták meg 
az egymásra épülő egészségügyi ellátások összhangját. 
A többnyire kampánycélú beruházások és átalakítások 
nem pótolták a bezárásokat, és nem mindig illeszkedtek 
a rendszerbe. 


Az elmúlt négy év súlyos egészségpolitikai tévedése, 
hogy a kórházak államosításra kerültek, vagyis min- 
den vagyonelemükkel együtt az állam részére át kellett 
őket adni. Sajnos az azóta eltelt időszak tapasztalatai 
egyértelműen igazolták, hogy sem olcsóbban, sem job- 
ban nem működnek állami kézben a kórházak. Szak- 
értői körökből többször elhangzott, hogy a kórházak 
adósságállománya is olyan nagymértékben nőtt, amely 
meghaladja az előzetes várakozásokat. A rendszer tehát 
nem működik jól, és ahhoz, hogy a fővárosnak ráhatá- 
sa legyen a jövőben a budapesti egészségügyi politikára, 
vissza kell szerezni az elvett intézményeket. 


Mindent meg fogunk tenni, hogy az államosított 
egészségügyi intézményeket visszaszerezzük a fővá- 
ros részére, és ezzel önálló és hatékony egészségügyi 
politikát tudjunk megvalósítani Budapesten. A Job- 
bik egészségfilozófiai alaptétele az ember- és közösség- 
központú gondolkodás, mely nem azt kérdezi, mi a jó a 
profit, a pénz, a verseny szempontjából, hanem hogy mi 
a jó az embereknek. Az ember csak egészséges állapotá- 
ban képes fejlődő, a nemzeti kultúrát megőrző és ápoló 
társadalmat kialakítani. Budapesten az egészségre koc- 
kázatot jelentő tényezők és körülmények kritikusak, és 


kirívóan magas a népesség fogyása. Az európai fővárosok 
összehasonlításában nagyon rosszak a megbetegedési és 
halálozási mutatóink. 


A kórházon kívüli definitív ellátási készség szélesítésében 
határozzuk meg a járóbeteg-szakellátás fejlesztési irányát. 
E koncepcióba kívánjuk beleilleszteni az egynapos sebé- 
szetet és a nappali kórházi ellátást is, melynek keretében 
egyes kezelések (pl. az infúziós kúrák, vércukor-beállítás) 
ott alvás nélkül is lefolytathatók. A kórházak tevékenysé- 
géből nem iktatható ki az ambuláns járóbeteg-ellátás, de 
a szubszidiaritás elve alapján a kórházakból minél több 
ellátást kell levinni a járóbeteg-ellátásba, illetve a járó- 
beteg-ellátásból az alapellátásba. Az alapellátást pedig 
szorosabban kell összekapcsolni az egészségmegőr- 
zéssel és betegségmegelőzéssel. Ezért egyrészt erősíteni 
kell az alapellátást szakorvosokkal és kisegítő (adminiszt- 
ratív, ápoló stb.) személyzettel, másrészt a civil szférát is 
meg kell erősíteni a megelőző tevékenységben való ered- 
ményes részvétel érdekében. Ezt elsősorban egészségköz- 
pontokban lehet a leghatékonyabban megvalósítani. 


A Jobbik budapesti egészségügyi 
szakpolitikája az alábbi célokat kívánja elérni: 


e a népességfogyás megállítása 

e a születéskor várható életkilátások javítása 

e az egészségben megélt életévek növekedése 

e az életminőség romlásának megszűnése 

e a megbetegedések és halálozások számának csökkenése 
e az emberi egészségre kockázatot jelentő tényezők, kö- 
rülmények hatásainak csökkenése 

e az emberek egészségtudatos magatartásának fokozása 


Kiemelt hangsúlyt helyezünk a szűrésekre, az azo- 
kon való részvétel ösztönzésére és az egészséges élet- 
mód és táplálkozás népszerűsítésére. Iudomásul kell 
venni, hogy az eredményes szűrések hatására kezdetben 
nagy tömegben jelennek meg a kiszűrt pozitív esetek a 
betegellátásban, miközben ennek a kedvező hatása még 
nem érvényesül. Emiatt az első időkben az egészségügyi 
kiadások tetemesen megnőnek, a csökkenés csak évek 
múlva jelentkezik. Ezért a négyéves kampánypolitizá- 
lásról át kell térni a ciklusokon átívelő népegészségügyi 
szemléletre. 


Korcsoportonként felmérjük az egészséggel kapcsolatos 
egyéni, családi, közösségi és társadalmi szükségleteket. 
Folyamatosan értékeljük az egészséget fenyegető koc- 
kázatokat, és meghatározzuk a kockázatkezelés módo- 
Zatait. A fentiek alapján, több időtávra kiterjedően, egy 


Budapesti Egészségügyi Fejlesztési Terv keretében meg- 
határozzuk: 


e az egészségügy ellátási szintjeit (alapellátás, járó- és 
fekvőbeteg-szakellátás), 

e az egyes ellátási szinteknek megfelelő intézményi és 
személyi hátteret, 

e az ellátás tényleges költségeit, a bérköltségeket is 
beleértve, 

e az egyének és közösségek egészségtudatos magatartá- 
sa kialakításának különféle módozatait. 


Az egészségmegőrzés érdekében összehangoljuk azon 
ágazatok együttműködését, amelyek kihatással vannak 
a lakosság egészségi állapotára. A szociális ellátást mind 
szervezési, mind finanszírozási értelemben leválasztjuk 
az egészségügyi ellátásról. 


Az egészségügyi pálya vonzerejét és megtartóerejét olyan 
budapesti bérpolitikával kívánjuk növelni, amely az ága- 
zat valamennyi dolgozójának tervezhető életpályát biz- 
tosít, és amely tiszta viszonyokat teremtve szüntetheti 
meg az egészségügyet mérgező hálapénzrendszert, meg- 
állítja a magyar orvosok és egészségügyi dolgozók egyre 
nagyobb méreteket öltő, a hazai ellátást veszélyeztető 
külföldre áramlását. 


Kezdeményezzük, hogy újra működjön 
megfelelő mentőkórház a fővárosban. 


Hozzájárulunk a Fővárosi Mentőszolgálat mostoha kö- 
rülményeinek a javításához. Ma a mentősök munká- 
jukat jószerével csak hivatástudatból végzik. Fizetésük 
vérlázítóan alacsony, autóik leromlottak, az elhelyezési 
körülményeik méltatlanok. Ezek az emberek nap mint 
nap életet mentenek, emberi csodákat tesznek, ezért 
megérdemlik a főváros megbecsülését. 


Visszaszorítjuk az egészségügyi közvagyonra, közpén- 
zekre irányuló korrupció lehetőségét és gyakorlatát. 


XIX. Környezetvédelem 


Az egészséges környezet kialakítása az elmúlt négy év- 
ben is csak szavakban volt tetten érhető a városvezetők 
részéről, noha a környezettudatos szemlélet megvalósí- 
tásához szükséges törvények rendelkezésre állnak, csak 

be kellene tartani azokat. A talaj és a vizek védelme, a 
természet- és tájvédelem, valamint a hulladék-elhelye- 
zés legfőképpen az ellenőrzés hiányosságai miatt jelent 
problémát. 


A Jobbik környezetvédelmi szemlélete nem merül ki 
néhány belvárosi fa megvédésében. A Jobbik szerint a 
föld és a vizeink nem a tőke kategóriájába tartoznak, 
hanem a haza természetföldrajzi megtestesítői, nem- 
zeti kultúránk hordozói, egyúttal a legjelentősebb 
munkahelyteremtő eszközeink is. A környezetvéde- 
lem minden politikai döntést át kell hogy hasson, ágaza- 
ti jelleg helyett integrált szemléletre van szükség. Buda- 
pest és környéke hosszú távú fenntartható fejlődéséhez, 
az ökológiai egyensúly megőrzéséhez nélkülözhetetlen a 
beépített, beépítésre tervezett és a beépítésre nem kerülő 
területek — ahol a zöldfelületi rendszer mérlegelés nélkü- 
li megtartása, fejlesztése szükséges — arányának, térbeli 
rendjének meghatározása. 


A városi zöldfelületeket növelni kell. A rendszerváltás 
óta tartó telekspekulációk miatt gyakorlatilag a főváros 
szabad zöldterületei, illetve tartalék területei minimá- 

lisra csökkentek. Mára ez olyan mértéket öltött, hogy 
európai viszonylatban Budapest az utolsók között van a 
zöldterületi mutatójával. 


A meglévő zöldterületek tulajdonosait kötelezni kell 
azok rendbetételre, gondozásra és a megóvásra. A fővá- 
ros zöldterületeit nyilvántartásba kell venni, és azokat 
egy fővárosi cégnek kell karbantartania. A parkokra, 
zöldterületekre minden szempontból szükségünk van: a 
növényzet leköti a port, mérsékli a zajt, növeli a levegő 
páratartalmát és nem utolsósorban szemet gyönyörköd- 
tető látvány. 


A Duna-part pihenőövezetté válik a fővárosiak, va- 
lamint a hazai és külföldi turisták számára, mely a 
város teljes hosszában ugyanazt a minőségű pihenést, 
rekreációs lehetőséget, szolgáltatási rendszert nyújtja. 


Budapestnek a Dunán kívül vannak patakjai és tavai. 
Ezek elhanyagolt folyómedreit és partszakaszait megtisz- 
títjuk, és a budapestiek rendelkezésére bocsátjuk szabad- 
idős, sport vagy turisztikai programok lebonyolítására. 
A fővárosban és vonzáskörzetében a kiadott építési en- 


gedélyek — indokolt esetben — felülvizsgálatra kerülnek. 
Természetpusztítás, erdőirtás nem történhet semmilyen 
építkezés ürügyén. Visszamenőleg vizsgálni kell a tiltott 
területekre szóló építési engedélyeket, a vitatható fenn- 
maradási engedélyeket és főleg azt, hogy kik és milyen 
körülmények között adták ki azokat. 


A fővárosi hulladékgazdálkodásban alapfeladat a külön- 
böző termelési, kommunális és veszélyes hulladékokkal 
szennyezett fővárosi területek belátható időn belül tör- 
ténő felszámolása és rekultivációja. A hulladékbegyűjtés 
hatékonyságát növelni, az ártalmatlanítás színvonalát 
korszerűsíteni kell, amely eredményeként valódi hul- 
ladékgazdálkodást valósulhat meg. A hulladékgyűjtés 
átalakítása megindult, de meg is torpant. Megvalósult 
ugyan a szelektív hulladékgyűjtés a papír, műanyag és 
fém vonatkozásában, de a gyűjtőszigeteket csak rész- 
ben számolják fel: a tervek szerint üveggyűjtőkként 
tovább funkcionálhatnak. Ezt nem tartjuk jó megol- 
dásnak, mert ezek a szigetek az illegális szemétlerakók 
és a hajléktalanok gyűjtőhelyeivé váltak. Az üveggyűj- 
tést egyéb helyeken is meg lehetne valósítani, például a 
bevásárlóhelyek vagy a benzinkutak parkolóiban. 


Át kell alakítani, fel kell számolni a jelenlegi lom- 
talanítási rendszert. Hiába az új szabályozás, hogy lo- 
pást követ el, aki eltulajdonítja a kihelyezett szemetet, 
a rendőrség és a közterület-felügyelet egész egyszerűen 
nem foglalkozik ezekkel az esetekkel. Az új rendszerben 
a lakóházak évente egyszer megrendelhetnék a szállí- 
tást, és egy előre egyeztetett időpontban közvetlenül egy 
kukáskocsiba vagy konténerbe tehetnék a lomokat. 


Megkezdjük a távfűtés átalakítását és modernizálását, 
amely során a biomassza hasznosításról sem feledkezünk 
el. 


Fel fogjuk számolni az illegális hulladéklerakó helye- 
ket. A bezárt szeméttelepeket rekultiválni kell, és átfogó 
hulladékkezelési és -hasznosítási tájékoztató és felvilágo- 
sító kampányt kell folytatni a környezettudatos gondol- 
kodásmód elterjesztése érdekében. Az illegális szemétle- 
rakás esetében a törvény teljes szigorával fogunk fellépni. 
Kiemelten támogatjuk a hulladékszegény technológiák 
használatát. Alternatív energiaforrások támogatásával 
csökkentjük a főváros energiaimport-függőségét, hozzá- 
járulva egyben a hozzá tartozó háttéripar fejlesztéséhez 
is. 


A Budapest Őrség keretein belül létrehozunk több 
különálló szakcsoportot, amelyek kifejezetten a 
zöldterületek, parkok, illetve erdők védelmével fog- 


lalkoznak. Ezek a szakcsoportok a nap 24 órájában ri- 
aszthatók lesznek. 


A köztisztasági szolgáltatást át kell szervezni. Közmun- 
kával biztosítjuk, hogy a vízelvezető rendszerek, valamint 
az utak és járdaszegélyek mentén eltakarításra kerüljenek 
a por- és szeméthordalékok. Mindemellett ki kell tisztí- 
tani a városi vízgyűjtőket. 


A nagy forgalmú utak mentén növényekből védősávo- 
kat telepítünk, egyúttal szakítunk azzal a személettel, 
hogy lépten-nyomon zajvédő falakat építenek növénysor 
helyett. Bár mind a kettő elvégzi a zajcsillapítást, de az 
előbbi szétszabdalja a városképet, rontja a levegőáram- 
lást, és a gépjármű-közlekedésből származó káros anya- 
gokat megtartja, ezzel állandósítva a környezeti terhelést. 
A kis forgalmú utcákban forgalomcsillapító módozato- 
kat alkalmazunk, lehetőleg növényi elemeket felhaszná- 
lásával, a mellékutcákban pedig növényeket és utcabúto- 
rokat helyezünk ki. 


A környezetünkért hasznos munkát végző civil szerve- 
zeteket fokozottabban bevonjuk a döntéshozatalba. 
A budapestiek tömegeinek a bevonásával mozgalmat 
szervezünk Budapest kitakarítására. Támogatjuk a lakó- 
házak belső udvarainak zöldudvarrá alakítását. 


XX. Állattartás, 
állatvédelem 


A városi állattartás, elsősorban a házi kedvencek vonat- 
kozásában, korunk nagyvárosainak szükségszerűsége, 
velejárója. Nincs ez máshogyan Budapesten sem, hiszen 
a fővárosra koncentrálódik a kedvtelésből tartott kutyák, 
macskák legnagyobb száma. 


A Jobbik mindig is kiemelten foglalkozott a modern ál- 
latvédelem és a kulturált állattartás feltételeinek meg- 
teremtésével. 

Sajnos napjainkban egyfajta speciális népbetegség az el- 
magányosodás. Tapasztalati tény az is, hogy sok esetben 
az emberek gyorsabban és kielégítőbben teremtenek kap- 
csolatot egy házi kedvenccel, mint egymással. Emellett 
az is kimutatható, hogy az állattartók jobban teljesítenek 
a társadalmi együttélés nagyvárosi környezetében. Egy 
kutya tartása például konkrétan mérhető előnyökkel jár 
tulajdonosa számára, és nemcsak a tulajdonvédelem, ha- 

nem a szociális kapcsolatok és az egészségügyi hatások 
terén is. A kutyáját jó gazda gondosságával tartó ember 
lényegesen kevesebbszer betegszik meg mozgásszervi, 
szív- és érrendszeri, tüdő- vagy asztmatikus és allergi- 
ás betegségekben. Az ebtartók könnyebben teremtenek 
kapcsolatokat, lojálisabbak és toleránsabbak, idős korban 
pedig a kutya gyógyír lehet a depresszió és a magány el- 


len. 


Felbecsülhetetlen a kutya tulajdonvédelmi szerepe, még 
egy képzetlen kutya is fel tudja tartóztatni a rossz szán- 
dékú behatolókat, amíg a szomszédok vagy a rendvédel- 
mi szervek meg nem érkeznek. 


Magyarországon az állattartást és az állatvédelmet törvé- 
nyek szabályozzák, de jelentős szabályozási tér marad az 
önkormányzatok számára is. 


A nagyvárosi állattartás a fenti előnyök ellenére sok konf- 
liktus forrása lehet, főleg akkor, ha az illetékes önkor- 
mányzatok nem teremtik meg a megfelelő feltételeket, 
amelyekkel összehangolhatók a különböző érdekek. 
Alapelvként rögzíteni kell, hogy a védelem csak addig il- 

leti meg az állattartókat, amíg eleget tesznek a kulturált 
együttélés és az állatvédelem szabályainak. A jelenlegi 
állattartással és állatvédelemmel kapcsolatosa ha- 
tásköröket a Budapest Őrség keretében létrehozott 
természet- és állatvédelmi csoport fogja gyakorolni, 
amelynek egyszerre kell az állattartás szabályait el- 
lenőriznie és az állatkínzókkal szemben fellépnie. 


Szükséges az állatmenhelyek fejlesztése, a kutyafuttatók 
és a közterületi ürülékgyűjtők számának növelése is. Ha 
viszont a feltételrendszer adott, senki sem bújhat ki a sza- 
bályok betartása alól, és a közösségi normák ellen vétőket 
szigorú szankciókkal fogjuk sújtani. 


Mivel a kutyák esetében az oltás és a chipelés kötelező, 
ezért a rászoruló időskorúak számára ingyenessé tesz- 
szük a tulajdonukban lévő ebek kötelező oltását és 
chipelését. 








